Халқаро янгиликлар, 01 октябр 2013\n23 август 2019, Тошкент вақти: 01:34\nАфғонистон: Абдулла Абдулла президентликка номзодини кўрсатди\nМухолифатдаги Афғонистон миллий коалицияси етакчиси Абдулла Абдулла.\nАфғонистон мухолифати етакчиси Абдулла Абдулла президент лавозимига ўз номзодини кўрсатди.\nАбдулла Абдулла сешанба куни Кобулда Афғонистон Мустақил сайлов комиссиясидан президентликка номзод сифатида рўйхатдан ўтганини эълон қилди.\nАфғонистоннинг собиқ ташқи ишлар вазири Абдулла Абдулла мухолифатдаги Афғонистон миллий коалицияси етакчисидир.\nУ 2009 йилги президентлик сайловида иқтидордаги президент Ҳамид Карзайнинг асосий рақиби бўлган.\nАфғонистонда президентлик сайлови 2014 йил 5 апрелга белгиланган.\nҲозирча Абдулла Абдулла президентликка даъвогар сифатида рўйхатга олинган энг таниқли сиёсий арбоб бўлиб қолмоқда.\nНомзодларни рўйхатга олиш 6 октябргача давом этади.\nДушанба куни собиқ молия вазири Ашраф Ғани президентликка номзодини кўрсатишни режалаётганини билдирган эди.\nИкки марта президент этиб сайланган Ҳамид Карзай учинчи муддатга сайланиш ҳуқуқига эга эмас.\nАҚШда кўплаб федерал агентликлар ўз фаолиятини вақтинча тўхтатмоқда\nАҚШ Конгресси муваққат бюджет лойиҳаси бўйича келишувга эриша олмагани сабабли ҳукумат кўплаб давлат ва бюджет ташкилотлари фаолиятини тўхтата бошлади.\n30 сентябр куни Вашингтон вақти билан ярим тундан кейин Оқ Уйнинг Бюджет масалалари бўйича идораси федерал агентликларга босқичма-босқич ўз фаолиятини тўхтатишга буйруқ берди.\nСешанба кунидан аксар агентликларнинг иккиламчи хизматлари вақтинча тўхтатилади ва юз минглаб ходими ишга бормайди.\nБу миллий хавфсизлик идоралари каби муҳим хизматларга таллиқли бўлмайди.\nТожикистонда мактаб ўқувчиси синфдошини ўлдириб қўйди\nТожикистонда 9-синф ўқувчиси ўз синфдошини кўкраги ва бошига уриб, ўлдириб қўйди. Бу ҳақда Озодликнинг тожик хизмати ўз манбаларига таянган ҳолда хабар қилади.\nВоқеа Душанбе шаҳридан 55 километр шарқроқда жойлашган Файзобод туманидаги мактаблардан бирида 28 сентябр куни содир бўлган.\nАйтилишича, биология ўқитувчиси дарс пайтида ўқувчилардан шовқин қилмасликни сўраб, телефон қўнғироғига жавоб бериш учун синфхонадан чиққан.\nЎқитувчи чиққач, ўқувчилар шовқин-сурон кўтара бошлаганлар, шундан сўнг ўқувчилардан бири синфдошларидан жим бўлишни сўраган. Унинг бу гапи синфдаги ўқувчилардан бирига ёқмаган ва у синфдошининг ёнига келиб, кўкрагига мушт тушириб, бошига китоб билан урган.\nОлинган жароҳатлар туфайли ўқувчи воқеа жойининг ўзида жон таслим қилган. Экспертиза хулосасига кўра, ўқувчи миясига қон қуйилиши натижасида нобуд бўлган.\nВоқеа бўйича гумонланувчининг ҳозирда маҳаллий милиция бўлимида экани айтилмоқда.\nТожикистон Ички ишлар вазирлиги маълумотларига кўра, ўтган йили республикада вояга етмаганлар томонидан 575 та жиноят, шу жумладан, бешта қотиллик содир этилган.\nҚирғизистондан 50 мингдан зиёд киши фуқаролик олган\n1995 йилдан буён 50 минг 378 нафар хорижлик Қирғизистон фуқаролигини олди. Бу ҳақда Қирғизистон президенти ҳузуридаги Фуқаролик масалалари бўйича комиссия масъул котиби Нурбек Қасимбеков маълум қилди.\nУнга кўра, Қирғизистон фуқаролигини олганларнинг 39 минг 527 нафари этник қирғизлардир. Аксарияти Ўзбекистон ва Тожикистондан кўчиб келган бу кишилар фуқаролик олганларнинг 78 фоизини ташкил қилади.\nҚирғизистон фуқаролигини олганлар сони сўнгги икки йилда кескин кўпайиб, 13 минг 414 кишига етган. Уларнинг 11 мингдан зиёди этник қирғизлардир.\nКимёвий қуролни тақиқлаш ташкилоти экспертлари Сурияга йўл олди\nКимёвий қуролни тақиқлаш ташкилотининг 20 кишидан иборат экспертлар гуруҳи душанба куни Байрутга етиб келди. Бу ҳақда Associated Press агентлиги хабар қилади.\nМаълумотларга кўра, инспекторлар Ливан пойтахтига хусусий самолётда етиб келганлар ва сешанба куни Дамашққа йўл оладилар.\nШанбага ўтар кечаси ўтказилмиш махсус мажлисида Кимёвий қуролни тақиқлаш ташкилотининг ижроия органи 2014 йил ўртасигача Суриядаги кимёвий қуролларни йўқ қилиш бўйича дастурни тасдиқлаганди. Шундан сўнг БМТ Хавфсизлик кенгаши бу режа мажбурий юридик кучга эканини тасдиқловчи резолюцияни қабул қилган.\nОлтин iPhone 5S ва iPhone 5C Араб Амирликларида $ 15000дан сотилади\nБританиянинг Amodoria бренди Американинг Apple ширкати ўтган ҳафта тақдимот маросимини ўтказган iPhone 5S ва iPhone 5C қўл телефонларининг қизил, сариқ, оқ ва қора олтиндан ишланган версиялари Бирлашган Араб Амирликларида (БАА) сотувга чиқишини эълон қилди.\nAMOiPhone 5S деб номланган телефон Форс кўрфази минтақасида яшовчилар учун махсус ишланган.\nҚимматбахо буюм ишқибозлари 18-24 катарли сариқ ёки қизил олтиндан тайёрланган телефоннинг бриллиант, ёқут, зумрад каби қимматбахо тошлар билан безатилган вариантини ҳам сотиб олишлари мумкин.\nThe National нашрига кўра, ҳар бир қимматбахо телефонни тайёрлашда 35 граммдан олтин сарфланган.\nНархи атиги 15 минг АҚШ доллари бўлган ялтир-юлтир телефон 1 октябрдан БААда сотувга чиқади.\nСочи Олимпиадасининг машъали ёқилди\nГрециянинг қадимий Олимпия шаҳарчасида 2014 йил Сочида бўладиган Қишки Олимпиада мусобақаларининг машъали ёқилди.\nОлимпиада олови якшанба куни қуёш нурида параболик кўзгу ёрдамида ёндирилди.\nОлимпиада машъали 6 октябр куни Грециядан Москвага олиб келинганидан кейин уни Россиянинг 2900та қишлоқ ва шаҳарларидан олиб ўтиш режаланган.\n123 кун давомида 14 минг спортчи Олимпиада машъалини Байкал кўлидан Шимолий Қутбгача бўлган ҳудуддан олиб ўтиши ва уни илк бор очиқ космосга ҳам олиб чиқиш режаланган.\nОлимпиада машъали Сочи шаҳрига 7 феврал куни Қишки Олимпиаданинг тантанали очилиши маросимига етиб боради.\nРоссия ҳукумати Сочи Олимпиадасини ўтказиш учун 50 миллиард АҚШ долларидан кўпроқ маблағ сарфламоқда.\nФилиппинлик Меган Янг 2013 йилги “Дунё гўзали” бўлди\nИндонезиянинг Бали оролида 28 сентябр куни якунига етган “Дунё гўзали” танловида филиппинлик 23 яшар Меган Янг ғолиб бўлди.\nЯнг танловнинг финал босқичида Франция, Гана, Бразилия ва Испания “гўзаллари”ни доғда қолдирди.\nАнглия, Австралия, Индонезия, Непал ва Ямайка вакиллари ҳам дунёнинг 10 нафар гўзали рўйхатидан ўрин эгаллади.\nТанловда 137 мамлакат вакиллари дунё гўзали тожи учун беллашди.\n2013 йилги “Дунё гўзали” танловида илк бор “Ўзбекистон гўзали” танловининг ғолиби эканини иддао қилган 18 яшар Раҳима Ғаниева ҳам қатнашди.\nПокистонда ўнлаб одам ҳужум қурбони бўлди\nПокистоннинг шимоли-ғарбидаги бозорда амалга оширилган иккита портлаш оқибатида камида 33 одам нобуд бўлди.\n29 сентябр кунги портлаш Пешовар шаҳридаги полиция идораси яқинида жойлашган одамлар билан гавжум Кисса Ҳвани бозорида содир этилди.\nМаҳаллий полиция расмийси Алтаф Ҳуссайнга таяниб ахборот агентликларининг хабар қилишича, ўлганлар орасида олти нафар бола ва икки аёл ҳам бор.\nПолиция вакили воқеада 80дан ортиқ одам жароҳат олганини қўшимча қилди.\nБу Ҳайбар Пахтунхва вилояти маркази Пешовар шаҳрида бир ҳафта ичида амалга оширилган учинчи бомба ҳужумидир.\nЎтган якшанба куни насроний черковида икки худкуш ўзини портлатгани оқибатида 82 киши ўлган эди.\nЖума куни ҳукумат расмийлари кетаётган автобус портлатилгани натижасида 18 одам нобуд бўлди.\nҲиндистон бош вазири покистонлик ҳамкасби билан илк бор музокара қилади\nҲиндистон Бош вазири М.Сингҳ (ч) ва АҚШ Президенти Б.Обама, Вашингтон, 2013 йил 27 сентябр.\nҲиндистон Бош вазири Манмоҳан Сингҳ 29 сентябр куни Покистон Бош вазири Навоз Шариф билан Ню Йоркда, БМТ Бош Ассамблеяси сессиясидан ташқари учрашади.\nБу Навоз Шариф Бош вазир этиб сайланганидан бери Покистон ва Ҳиндистон бош вазирлари ўртасидаги биринчи учрашув бўлади.\nСингҳ келаси йил Ҳиндистон Бош вазири лавозимини тарк этади.\nШариф учрашувни ўзаро муносабатларда янги саҳифа очиш учун яхши имконият дея атади.\nБироқ Манмоҳан Сингҳ Кашмир минтақасида жанггарилар ҳужумлари авж олган пайтга тўғри келган музокарада кутилган натижага эришишилишига ишонч билдирмади.\nЖума куни АҚШ Президенти Барак Обама билан музокарадан кейин сўзлаган Ҳиндистон Бош вазири террор маркази Покистонда эканини яна бир карра такрорлади.\nТеҳронда норозилар президент Руҳонийга туҳум ва ковуш ирғитди\nШанба куни Теҳронда бир гуруҳ радикал қарашдаги эронликлар Ню Йоркдан қайтган ўз президенти Ҳасан Руҳонийга тухум ва ковуш ирғитишди.\nФранс-пресс агентлиги хабарига кўра, олтмишга яқин одам “Америкага ўлим”, “Исроилга ўлим”, дея Руҳонияга ўз норозилигини билдиришган.\nЭрон президентининг уч юзга яқин тарафдори эса Теҳрон аэропорти олдида “Руҳоний, Раҳмат” деган ёзувли плакатларни кўтариб туришди.\nАҚШ ва Эрон президентлари 1979 йилдан буён илк бор телефонда мулоқот қилишди. Барак Обама ва Ҳасан Руҳоний телефон суҳбати чоғида Теҳроннинг ядровий дастурига оид келишувни мухокама этишди.\nОбама ва Руҳоний телефонда мулоқот қилишди\nАҚШ ва Эрон президентлари 1979 йилдан буён илк бор телефонда мулоқот қилишди.\nБарак Обама ва Ҳасан Руҳоний телефон суҳбати чоғида Теҳроннинг ядровий дастурига оид келишувни мухокама этишди.\nОбама Руҳоний билан мулоқот Эроннинг ядровий дастури атрофидаги ҳавотирлар тезроқ барҳам топишига умидлантирганини таъкидлади.\nАйни пайтда Оқ уй раҳбари эронлик ҳамкасбига келишувга эришиш жараёнида жиддий тўсиқлар пайдо бўлиши ва сўзлашувлар мувоффақияти кафолатланмаганини айтди.\nАҚШ раҳбарига кўра, келишув жараёни анча мураккаб кечиши мумкин. Лекин, Эронда янги раҳбарият ҳокимият тепасига келиши билан бу йўналишда силжишга эришиш имконлари пайдо бўлди.\nОбама олти йилдан буён чекмаётганини айтди\nАҚШ президенти Барак Обама олти йилдан буён сигарет чекмаётганини тан олди.\nNBC телеканали мухбири билан суҳбатда жаноб Обама рафиқаси Мишел Обамадан қўрққани учун олти йил аввал чекишни ташлагани ҳақда ҳазиллашиб ҳам қўйди.\n– Сўнгги олти йил ичида биронта сигарет чекканим йўқ, сабаби хотинимдан қўрқаман, - деди Обама кулиб.\nҚўшма Штатларда сиёсатчиларнинг чекиши мунозарали мавзу ҳисобланади. 2008 йилги сайловолди кампанияси даврида Барак Обаманинг сигарет чекиши ҳақида гап-сўзлар урчиган эди.\nСоғлом турмуш тарзи тарафдори бўлган АҚШнинг биринчи хоними Мишел Обама ўтган йили ўз чиқишларидан бирида турмуш ўртоғининг чекишни ташлашига қизлари Малия ва Сашаларнинг эътирозлари сабабчи бўлганини айтганди.\nСоғлиқни сақлаш ташкилотига кўра, ҳар йили беш миллион одам чекиш туфайли ҳаётдан кўз юмади.\nБМТ Сурия бўйича резолюцияни қабул қилди\nБМТ Хавфсизлик Кенгаши Сурияни кимёвий қуролларини йўқ қилишга чорловчи резолюцияни бир овоздан қабул қилди.\nҲужжатда Сурияда кимёвий қурол қўлланилишини қораланади. Мазкур резолюцияга мувофиқ Сурия режими ўз кимёвий қуролларини буткул йўқ қилиши керак.\nЛекин, расмий Дамашқ ўзи олган мажбуриятларни бажармаса қандай жазо қўлланилиши ҳужжатда айтилмаган.\nРоссия ташқи ишлар вазири Сергей Лавров резолюциянинг қабул қилиниши Сурия бўхронининг тинч ҳал этилиши учун йўл очишини таъкидлади.\nЛиберия собиқ президентининг 50 йиллик қамоқ жазоси ўзгармади\nҲаага халқаро трибунали Либерия собиқ президенти Чарлз Тейлорга берилган 50 йиллик қамоқ жазосини ўзгаришсиз қолдирди.\nЎтган йили БМТ томонидан Съерра Леондаги уруш жиноятларини тафтиш қилиш учун ташкил этилган махсус маҳкама Тейлорни 50 йиллик қамоққа ҳукм этган эди.\nТейлор қўшни Съерра Леон билан ҳарбий можаро давомида уруш жиноятлари содир этганликда айбдор деб топилган.\nИкки қўшни Африка давлати ўртасида 10 йил давом этиб¸ 2002 йилда ниҳоясига етган қонли уруш оқибатида камида 50 минг одам нобуд бўлган.\nДала қўмондонидан президентга айланган 65 яшар Тейлор Иккинчи жаҳон урушидан бери суд томонидан уруш жиноятларида айбдор деб топилган биринчи давлат раҳбаридир.\nИнтерпол “Оқ бева”га қидирув эълон қилди\nИнтерпол Кения сўровига кўра, британиялик Саманта Лютуэйтга қидирув эълон қилди.\nМатбуотда “Оқ бева” номи билан танилган Саманта Лютуэйт 2011 йилнинг декабрида Найроби курортларида содир этилган терактларга алоқадорликда гумонланмоқда.\nСаманта 2005 йилда Лондон метросида ўзини портлатиб юборган ҳудкуш шахснинг беваси бўлади.\nЯкшанба куни Найроби шаҳридаги савдо марказига ҳужум уюштирган Ал-Қоидага алоқадор Ал-Шабаб номли сомалиялик жангарилар гуруҳи орасида британиялик борлиги ҳақидаги хабар пайдо бўлгач, матбуотда Саманта билан боғлиқ мақолалар кўпайди.\nСаманта Ал-Қоиданинг фақат аёллардан иборат гуруҳини бошқариши айтилади.\nХодорковскийга 100 минг долларлик мукофот берилади\nРоссиялик собиқ нефть магнати, миллиардер ҳозирда қамоқ жазосини ўтаётган 50 яшар Михаил Ходорковскийга Полша собиқ президенти Лех Валенса номидаги мукофот берилади.\n29 сентябр куни Гданскда собиқ президент Валенса ўз номидаги 100 минг АҚШ доллари турадиган ушбу мукофотни Михаил Ходорковскийнинг ўғли Павел Ходорковскийга топширади.\n2003 йилда товламачиликда айбланиб қўлга олинган Ходорковский ва унинг бизнес ҳамкори Платонов ўн йиллик қамоқ жазосига ҳукм қилинган.\n2010 йилда мулкни ўзлаштириш ва пул ювишда айбдор деб топилиб уларга қўшимча қамоқ муддати белгиланган.\nХодорковскийнинг қамалиши унинг ҳокимиятга интилганига жавобан Путиннинг қасоси сифатида баҳолаб келинади.


05:00 / 04.03.2017 2305 pdf Ўқиш режими + -\nҲозирги замоннинг ўзига хос хусусиятларидан бири матбуот ва ахборот воситаларининг мислсиз ривожланиб, инсонлар ҳаётида ўта муҳим ўрин эгаллаганидир. Матбуот ва ахборот воситалари инсон ҳаётига таъсир ўтказадиган омилларнинг энг кучлисига айланиб қолди. Матбуот ва ахборот воситалари кишиларга турли маълумотлар, хабарлар ва ҳақиқатларни етказиш орқали маълум ҳодиса ёки муаммога нисбатан баҳо берадиган ва чора кўришга йўналтирадиган куч сифатида майдонга чиқди.\nБошқача қилиб айтганда, матбуот ва ахборот воситалари тарбиянинг ажралмас қисмига айланиб бўлди. Уларнинг иккаласи ҳам инсон дунёқарашини шакллантиради, кези келганда ўзгартиради. Уларнинг иккиси ҳам шахсларга ҳаёт воқеълигига мосланишда ёрдам беради. Уларнинг иккиси ҳам инсон ҳаётининг барча соҳаларига кучли таъсир ўтказади.\nҲозирда матбуот ва ахборот воситалари турли-туман, ва хилма-хил бўлиб кетди. Раидо, телевизор, кундалик, ҳафталик, ойлик ва мавсумий газета-журналлар, ранг-баранг савиядаги китоблар, тасмалар ва дисклар, компютер ва қўл телефонлари, интернет ва унинг турлари – ҳамма-ҳаммаси матбуот ва ахборот воситаларидир. Шу билан бирга, матбуот ва ахборот воситалари фақат хабар ёки маълумотни еткзиш билан кифояланиб қолмайди, балки уларни таҳлил ва танқид қилади. Уларни касб ва тижоратга ҳам айлантиради. Истаса, таълим ва тарбияга ҳам айлантиради.\nМатбуот ва ахборот воситалари дунёда бўлаётган ҳодисалар ҳақидаги хабар ва маълумотларини кимнидир машҳур қилишга ишлатса, кимнидир шарманда қилишда фойдаланиши ҳам мумкин. Матбуот ва ахборот воситалари мазкур нарсаларни ҳақиқат ҳимоясига ҳам, ботил тарқалишига ҳам, ҳодисаларни бузиб кўрсатишга ҳам ишлатиши мумкин. Қисқа қилиб айтадиган бўлсак, матбуот ва ахборот воситалари бунгунги кунда хоҳлаган тарафи билан хоҳлаган нарсасини кесадиган икки тиғли ханжарга ўхшаб қолди. Шунинг учун ҳам матбуот ва ахборот воситаларини тўғри йўлга солиб турадиган омилга эҳтиёж кучайди. Матбуот ва ахборот воситалари ва улардаги ходимларнинг юксак инсоний сифатлар билан сифатланиши зарурати кучайди. Бунинг учун турли қонунлар, тартиб ва низомлар, бошқа ҳужжатлар ишлаб чиқилди ва қабул қилинди.\n– Матбуот ва ахборот воситалари ходимларидан ҳар бири таъсир кўрсатувчи шахсдир. Ким бўлишидан қатъи назар, матбуот ва ахборот воситаларида хизмат қиладиган шахслар жамият ва унинг аъзоларига таъсир ўтказувчилардир. Шунинг учун уларнинг барчаси яхшилик тарафдори ва ёмонлик душмани бўлишлари лозим. Улар одамларга яхшиликни раво кўриб, ёмонликни раво кўрмасликлари керак. Улар яхшилик йўлида курашиб, ёмомнликни рад қилишга ҳаракатда бўлишлари зарур.\n«Набий соллаллоҳу алайҳи васаллам: «Сиздан ким бир мункар ишни кўрса, қўли билан қайтарсин, агар қодир бўлмаса, тили билан қайтарсин, агар қодир бўлмаса, дили билан қайтарсин, ана шу энг заиф иймондир», дедилар»\n«Мункар иш» деганда дин, шариат томонидан инкор қилинган ёмон иш тушунилади. Чин мўмин инсон ўз жамиятида бўлаётган мункар ишни кўриб-билиб туриб, бефарқ қола олмайди. Мункар ишни тили билан қайтариш матбуот ва ахборот воситаларида хизмат қиладиган шахсларнинг ҳам ишидир. Улар тили билан гапириб, қўли билан ёзиб, мункар ишнинг ёмонлигини баён этади, уни қилмасликка чақиради. Бу иш ҳар бир имкони бор мўминга вожибдир, иймони тақозо қилган бурчдир.\n– Матбуот ва ахборот воситалари яхшиликка чақириш воситаларидир. Бугунги кунимизда матбуот ва ахборот воситалари ўта таъсирли ташвиқот қуроли ўлароқ кенг жамоатчиликни, катта-кичикни яхшиликка, халқни бирдамликка чақириш воситаси бўлиши керак. Шунингдек, овоз ва сурат, ёзув ва кўрсатув ҳамда бошқа воситалар орқали илм-маърифат, одоб-ахлоқ тарқатиш омили бўлиши лозим. Худди шу ўринда яхшиликка чақирувчи матбуот ва ахборот воситалари ходимларининг ишлари ўта савобли эканининг далили сифатида бир ҳадиси шарифни келтиришга ижозат бергайсиз.\n«Расулуллоҳ соллаллоҳу алайҳи васаллам: «Ким яхшиликка далолат қилса, унга ўшани қилувчининг мислича ажр бор», дедилар».\nЯхшилик қилиш жуда савобли иш. Шу билан бирга, ана шундай яхшиликка далолат қилиш, ишорат қилиш, унга йўллаб қўйиш ҳам ниҳоятда яхши ишдир. Ўша яхшиликни қилган одам қанча савоб олса, мазкур яхшиликка далолат қилган одам ҳам ўшанча савоб, ажр олади.\n– Матбуот ва ахборот воситалари ёмонлик ва разолат воситаси бўлмаслиги керак. Ҳар бир матбуот ва ахборот воситалари вакилидан одамларни залолатга, ёмонликка, разолатга ва гуноҳ ишларга чиқирмаслик талаб этилади. У залолатга, ёмонликка даъват қилаётганлардан узоқда бўлсин, уларга хайрихоҳлик кўрсатмасин, одамларни ҳам улардан эҳтиёт бўлишга чақирсин. Бўлмаса, оқибати яхши бўлмаслиги муқаррар.\n«Набий соллаллоҳу алайҳи васаллам: «Ким бир ҳидоятга чақирса, унга ўзига эргашганларнинг ажрларича ажр бўлади. Бу эса уларнинг ажрларидан ҳеч нарсани камайтирмайди. Ким бир залолатга чақирса, унга ўзига эргашганларнинг гуноҳларича гуноҳ бўлади. Бу эса уларнинг гуноҳларидан ҳеч нарсани камайтирмайди», дедилар».\nМатбуот ва ахборот воситалари вакили кишиларни залолатга чақирса, улар унинг ёмон чақириғи боис адашиб, залолатга кетишлари, ёмонлик ва гуноҳ ишлар қилишлари мумкин. Ана шунда ёмонлик ва разолатга ундаган матбуот ва ахборот вакилига одамларни ёмонлик ва разолатга чақиргани учун оладиган гуноҳи устига унинг чақириғи ила ёмонлик ва разолатга кетганларнинг амалларига берилган гуноҳларнинг барчаси юкланар экан. Шу билан бирга, ёмон амал қилганларнинг гуноҳи камайиб ҳам қолмас экан.\n– Матбуот ва ахборот воситалари вакили одамларга тақдим қиладиган нарсасининг оқибати қандай бўлишини яхшилаб тафаккур қилиши лозим. У кўринган ва қўлига тушган нарсани орқа-олдига қарамай тарқатиб юборавериши мумкин эмас. Балки ҳар бир нарсани чуқур ўйлаши, ақл, одоб-ахлоқ, шариат тарозусига солиб кўриши зарур. Ҳар бир хабарни нақл қилишдан олдин уни яхшилаб текшириб, аниқлаб олиши керак.\n«Набий соллаллоҳу алайҳи васаллам: «Эшитган ҳар нарсасини гапиришнинг ўзи кишига гуноҳи учун кифоя қилади», дедилар».\nОдамлардан эшитган нарсасини суриштирмай бошқаларга нақл қилавериш гуноҳ бўлади. Чунки бу нарса кишилар ўртасида турли асоссиз гапларнинг тарқалиб кетишига сабаб бўлади. Уларнинг кўпи ёлғон бўлади. Эшитган гапини одамларга гапиравериш ёлғончиликка олиб бориши шундан. Шунинг учун Аллоҳ таоло ҳузурида гуноҳкор бўлишдан қўрққан матбуот ва ахборот воситаси ходими эшитган гапини текширмай тарқатавермаслиги лозим.\n– Матбуот ва ахборот воситалари вакили турли бўлмағур миш-мишлар, қабоҳатлар ва беҳаё нарсаларни тарқатишдан ўзини сақлаши керак. Бундай нарсаларни одамлар ичида тарқатиш жуда ёмон иш ҳисобланади. Бу фаолият шахсларга ва жамиятларга катта зарар етказади. Шунинг ҳам бу Қуръони каримда қаттиқ қораланган.\n«Албатта, иймон келтирганлар ичида фаҳш ишлар тарқалишини яхши кўрадиганларга бу дунёю охиратда аламли азоб бордир. Аллоҳ билади, сизлар билмассизлар» (19-оят).\nКишилар орасида бўлмағур миш-мишлар, қабоҳат ва фаҳш, уят, одобсиз гапларни тарқатиш нақадар катта гуноҳ эканини ушбу оятдан билиб олса бўлади. Мазкур ишлар ҳақида миш-миш тарқатиш ўша ишнинг ўзига баробардир. Фаҳш гапларни гапириш, унга тааллуқли бошқа воситаларни тарқатиш, тарғибот қилиш, тарқалишига сабабчи бўлиш, ҳамма-ҳаммаси аламли азобга лойиқ улкан гуноҳ экани турган гап. Ислом фаҳш, бузуқ ишни ман қилар экан, унга олиб борадиган барча сабабларни ҳам ман этади.\nУшбу мавзудаги бўлмағур гапларни жамият аъзолари орасида тарқатиш кишиларнинг одоб-ахлоқини бузади, шундай гуноҳ ишларга чорлайди, жамиятни одобсизлар, ахлоқсизлар, бузуқлар жамиятига айлантиради. Шунинг учун ҳам, бузуқ гапларни гапириш динимизда ман қилинади. Бордию шундай гапга ҳужжат-далили бўлса, жиддиятни кўзласа, керакли жойга бориб гапириб, гувоҳ келтирсин, айбдорларни жазолашни йўлга қўйишда хизматини адо этсин, шунда мусулмонлар жамиятини поклашга ҳиссасини қўшган бўлади. Аммо бекордан-бекорга, кишиларда шаҳватни қўзғатадиган, беодоб хаёлларни уйғотадиган гапларни одамларга турли воситалар орқали сўзламасин, ёзмасин, кўрсатмасин, бундай бемаза ишларни тарғиб қилмасин. Йўқса, аламли азобга дучор бўлади.\n– Оила аъзоларини матбуот ва ахборот воситаларининг салбий таъсиридан ҳимоя қилиш. Мусулмон инсон матбуот ва ахборот воситаларининг ўз оиласига кўрсатиши мумкин бўлган салбий таъсирини яхши билиб, унинг олдини олиш учун барча чораларни кўради. Албатта, мазкур воситаларнинг одоб-ахлоқни, фикрни ва ҳис-туйғуларни бузиши биринчи ўринда туради. Аммо шу билан бирга, бу воситаларга берилиб умрни беҳуда ўтказиш балосидан ҳам асраниш лозим. Ҳозирда болалар, аёллар, ҳатто эркаклар ҳам керакли ишлар билан машғул бўлмай, эртадан кечгача телевизор тагида, компютер олдида, бошқа матбуот ва ахборот воситалари исканжасида азиз умрларни беҳуда ўтказишга одатланганлари сир эмас. Бунда болалар дарсидан, аёллар уй юмушидан, катталар аҳамиятли ишларидан қолишлари жуда афсусланарли. Бундай беҳуда ишларни иш жойларида ҳам давом эттирадиганлар йўқ эмас.\nАлбатта, ҳар бир нарсанинг маълум меъёри бор. Жумладан, матбуот ва ахборот воситаларидан фойдаланишнинг ҳам меъёри бўлиши керак. Улардан ўзига, оиласига, халқига ва ватанига фойдали бўладиган нарсалар ҳақида маълумот олиш мумкин. Бунинг учун режали иш юритиш керак бўлади. Маълум соатларда, маълум нарсани кўриш, ўқиш ёки эшитиш мумкин.\nҲозирда матбуот ва ахборот воситалари жуда кўпайиб кетди. Улар тақдим қилаётган нарсаларнинг фойдалиси ҳам бор, зарарлиси ҳам бор. Инсон уларнинг фойдалисидан меъёрида фойдаланишга ва зарарлисидан бутунлай четланишга одатланиши лозим. Оила аъзолари ва болаларини ҳам шунга ўргатиши керак. Бу ишда эса, таълим ва тарбия алоҳида муҳим ўрин тутади.\nЎзини, оила аъзоларини, болаларини матбуот ва ахборот воситаларининг салбий таъсиридан сақлаш учун ман қилиш воситаси энг осон услуб ҳисобланади. Лекин бунинг кўзланган натижани бериши қийин бўлади. Мисол учун, уйда ман қилинса, кўчада, таниш-билишникида ва бошқа жойларда тақиқлаш қийинлашади. Шунинг учун ман қилишни ҳам ўз йўлида амалга ошириш билан бирга инсоннинг ўзини тарбиялаш орқали маънавий ман қилувчи малакани ҳосил қилишга уриниш лозим бўлади. Ҳар бир инсон, ота-она, бола матбуот ва ахборот воситалари кўрсатиши мумкин бўлган сабий таъсирдан ўзидаги мустаҳкам тушунча кучи ила четланадиган малакага эга бўлиши лозим. Бунинг учун эса, мазкур нарсаларга вақт, куч, мол сарфлаш гуноҳ эканини, охиратда ҳисоб-китоб бўлишини доимо эсда сақлашни улар онгига етказиш зарур бўлади.\nАллоҳ таоло барчамизга матбуот ва ахборот воситаларидан эзгулик йўлида манфаат олишимизни ва уларнинг зараридан омон бўлишимизни насиб айласин!\n05:00 / 04.03.2017 1885\n05:00 / 04.03.2017 2045\n1518 13:30 / 28 январь\n2015 14:30 / 13.02.2020\n873 11:04 / 02.03.2020\n1203 11:00 / 23.03.2020


Тожикистон Ўзбекистонга сотиладиган электр энергияси нархини оширмоқчи\nТожикистон баҳор-ёз мавсумида Ўзбекистонга сотиладиган электр энергияси нархини қимматлатмоқчи. Бу ҳақда 13 февраль куни Тожикистоннинг “Барқи тожик” давлат энергохолдингига таянган ҳолда Азия-Плюс агентлиги хабар берди.\nХабарда айтилишича, айни пайтда Ўзбекистонга баҳор-ёз мавсумида электр энергияси етказиб бериш юзасидан музокаралар ўтказилмоқда.\n“Барқи тожик” раҳбари Мирзо Исмоилзода жорий йилда Тожикистон электр энергияси учун ўтган йилга қараганда қимматроқ нарх белгилаётганини билдирди. Нархнинг қанчага қимматлаши томонлар келишиб олганидан сўнг маълум қилинади.\nЎтган йили Ўзбекистон Тожикистондан олинган электр энергиясининг ҳар бир киловатти учун 2 центдан ҳақ тўлаган.\nЖорий йилда Тожикистон Ўзбекистонга 1,6 миллиард киловатт соат электр энергияси етказиб бермоқчи. Бу рақам ўтган йилгидан 200 миллион киловатт соатга кўпдир.\nЎзбекистон 2009 йилда Марказий Осиё ягона энерготизим ҳалқасидан чиққанидан сўнг Тожикистондан электр энергияси сотиб олишни тўхтатган эди. 2018 йилнинг апрелидан эса Ўзбекистон Тожикистондан электр энергиясини қайта сотиб ола бошлади.


pfcnavbahor.uz "Навбаҳор" профессионал футбол клубининг расмий сайти "Қизилқум" - "Навбаҳор": ПРЕВЬЮ\n09.03.2017 22:35\tЭртага "Навбаҳор" Ўзбекистон чемпионати 2- тур беллашувлари доирасида сафарда "Қизилқум"га қарши майдонга тушади. Навоийликлар билан Олий лига тарихида "лочинлар" шу пайтгача 34 маротаба ўзаро куч синашган. Шундан 12 ўйин футболчиларимизнинг ғалабаси билан якун топган бўлса, 11 бор "Қизилқум" 3 очкони қўлга киритган. Қолган 11 учрашув дуранг билан якун топган. Тўплар нисбати бўйича ҳам устунлик "Навбаҳор" томонида. “Қизилқум” дарвозасига вакилларимиз 43 маротаба гол уриб, 37 бор гол ўтказиб юборишган. Статистик маълумотларга назар ташлайдиган бўлсак, ҳозиргача "Навбаҳор" "Қизилқум"га сафарда 2 тадан ортиқ гол урмаганига гувоҳ бўламиз. 2000, 2003, 2004 ва 2015 йилларда наманганликлар зарафшонликлар дарвозабонини 2 маротаба ранжитишган. 2006 йилда навоийликлар жамоамиз устидан 3:0 ҳисобида зафар қозонган. Бу рақибимизнинг "Навбаҳор" устидан ўз тарихида қўлга киритган ягона ва сўнгги йирик ғалабаси бўлиб турибди. 2002 йилда "Навбаҳор" Наманганда "Қизилқум"ни 4:0 ҳисобида таслим этган. 4 тўп фарқи билан мазкур клубни "лочинлар" бир маротаба мағлуб этишган. Жамоамиз 2014 йилдан буён Навоийдан очкосиз қайтмоқда. Охирги бор мазкур рақиб майдонида "навбаҳорчилар" 2013- йилда ғалаба қозонишган. Томонларнинг 2016 йил Навоий шаҳридаги ўзаро тўқнашувида "Қизилқум" 1:0 ҳисобида муваффақият қозонган. Навоийликлар учрашув сўнггида қўшиб берилган дақиқаларда дарвозамизга белгиланган пенальти эвазига ғалабани қўлга киритишган. 11 метрли жарима зарбасини Илҳом Юнусов голга айлантирганди. Навоийдаги ўзаро учрашувлар:2000 йил“Қизилқум” — “Навбаҳор” — 0:22001 йил“Қизилқум” — “Навбаҳор” — 3:12002 йил“Қизилқум” — “Навбаҳор” — 1:12003 йил“Қизилқум” — “Навбаҳор” — 0:22004 йил“Қизилқум” — “Навбаҳор” — 2:22005 йил“Қизилқум” — “Навбаҳор” — 1:02006 йил“Қизилқум” — “Навбаҳор” — 3:02007 йил “Қизилқум” — “Навбаҳор” — 0:12008 йил“Қизилқум” — “Навбаҳор” — 1:12009 йил“Қизилқум” — “Навбаҳор” — 1:02010 йил“Қизилқум” — “Навбаҳор” — 1:02011 йил “Қизилқум” — “Навбаҳор” — 0:02012 йил“Қизилқум” — “Навбаҳор” — 1:12013 йил“Қизилқум” — “Навбаҳор” — 0:12014 йил “Қизилқум” — “Навбаҳор” — 3:12015 йил “Қизилқум” — “Навбаҳор” — 3:22016 йил “Қизилқум” — “Навбаҳор” — 2:0


Миллат хоини. ҳофиз Шерали Жўра 70 ёшга тўлибди. У қандай хоинлик қилганини биласизми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n07:20 - Миллат хоини. ҳофиз Шерали Жўра 70 ёшга тўлибди. У қандай хоинлик қилганини биласизми?\n13 апрелда Шерали Жўра 70 йиллик юбилейини Тошкентдаги "Версал" ресторанида нишонлагани, бу гўёки тантанада Туркия, Озарбайжон, Тожикистон, Кошғардан келган меҳмонлар иштирок этишгани ҳақида узун-қулоқ гаплар тарқатилмоқда. СССРнинг охирги йиллари айниқса ёшлар ичида машҳур бўлиб кетган бу ҳофиз ўша йиллариёқ ўзбек миллатга хоинлик қилгани ҳақидаги ҳақиқиатни ҳали ўзбекларнинг кўпчилиги билмайди. Унинг туғилган кунини нишонлаш учун келганлар ҳам ўшалардандан эканлигига ҳеч шубҳа йўқ.\n“Бирлик” Партияси лидери Абдураҳим Пўлатнинг бу ҳаромий хонанда ҳақида ёзган “Дўст бўлсанг ёнимда тур” мақоласида унинг ҳаромийлиги тўла исботлаб берилган. Бу мақола билан “Ҳаракат” журналининг 2000 йил № 3 (24) сонида танишингиз мумкин:\nМана Абдураҳим Пўлатнингўша мақоласидан баъзи сатрлар.\n1998 йилнинг бошларида оилам билан АҚШга келиб, бу ерда яшай бошадим, автомобиь ҳайдаётганда зерикмаслик учун Шерали Жўраевнинг бир сабаб биланТуркияда яшаётган пайтимида қўлимга тушиб қолган кассетасини эшитиб қолдим. Унинг кассетадаги «Дўст бўлсанг ёнимда тур» қўшиғи дарҳол диққатимни ўзига тортти. Қўшиқ дўстларнинг содиқлиги, вафодорлиги ҳақида, кишининг «ошиғи олчи» бўлган пайтда атрофи тўла дўст бўлиши, бошига бало келганда «дўстлар»нинг кўпчилиги ўзини олиб қочиши ҳақида бўлиб, ундаги «Ҳақиқий дўст бўлсанг доимо ёнимда тур, ёнимдамас қалбимда тур, қалбимдамас қонимда тур, қонимдамас, чунки қон ҳам айланиб турадиган нарса, иймонимда тур» маънодаги сўзлар ҳарқандай тингловчини ларзага соларди. Зеро, маълум маънода дўстидан «куймаган» одам ҳам бўлмаса керак.\nБу қўшиқни эшитган сарим Шералининг фиғони-ю фарёдидан ларзага келиш ўрнига ғашим келабошлади. Кошки, хонанда нима воқеа туфайли инграётганини билмасам эди. Шунда бу қўшиқ бир санъат намунаси сифатида эсимда қоларди. Афсуски, бу воқеани билардим. Воқеа эса шундай бўлган.\n1988-89 йиллари ҳамма Совет жумҳуриятларида каби Ўзбекистонда ҳам миллий-демократик руҳдаги кучлар шаклланабошладилар. 1988 йилнинг ноябрида «Бирлик» Халқ Ҳаракатининг Ташаббус Гуруҳи тузилди, 1989нинг май ойида унинг Таъсис Қурултойи бўлди. Аввал Ташаббус Гуруҳининг, сўнгра Ҳаракат Марказий Кенгашининг раислигига сайландим.\n«Бирлик»нинг ўртага отган шиорларидан бири, айни замонда асосийси – «Ўзбек тили давлат тили бўлсин» шиори эди. Бу - миллатнинг шу пайтгача очиқ айтолмаган орзуси эди. Ҳозироқ ўша вақтдаги реалликни билмайдиган авлод етишиб келмоқда. Реаллик шундан иборат эдики, 1977 йили Болтиқбўйи ва Кавказдан ташқаридаги Совет жумҳуриятларининг Конституцияларидан давлат тили ҳақидаги модда олиб ташланганди. Бу модда борлигида ҳам рус тилининг босими остида яшаган миллий тиллар, 1997дан кейин ҳуқуқий асосларидан айрилдилар.\nСССР Конституциясига кўра давлат тили рус тили бўлгани учун ўзбек тили расмий доиралардан четлатилди. Бундай шароитда, табиийки, рус тилини яхши билмаганлар давлат идораларида карьера қилолмасдилар. Буни тушунган «зукко» одамлар уйларида болаларининг тилини русчада чиқарабошладилар, болаларни русча боғча ва мактабларга бериш кескин ошди. Хуллас, тилимизни аста-секин ривожланадиган инқирозга маҳкум қилдилар.\n«Бирлик» тузилган йиллари СССРда бутун ахборот воситалари давлатнинг қўлида, қонунчилик органлари қўғирчиқ ташкилотлар бўлишган. Миллатнинг талабини ўртага қўйишнинг бирдан бир йўли – оммавий митинглар ўтказиш эди. Бу аксима «Бирлик»нинг ихтироси эмас. Бу нарса дунёнинг тажрибасидан келиб чиққан булиб, бошқа жумҳуриятларда ҳам миллатлар шу йўлдан боришаётган эди.\n«Бирлик» ҳам «Ўзбек тили –давлат тили» шиорлари остида митинглар ўтказишга бошлади. Бу талабнинг халқ тарафидан бунчалик дастакланишини кутмаган ҳокимият даҳшатга тушди. Аммо Москванинг маҳаллий малайлари миллатнинг талабига қулоқ солишни эмас, уни алдашни ўйлардилар. 1989 йилнинг баҳорида ҳамма матбуот органлари ҳукумат тарафидан тайёрланган ўзбек тилининг статуси (мақоми) ҳақидагаи қонуннинг лойиҳасини эълон қилдилар. Унга кўра гўё ўзбек тили давлат тили, деб тан олинсада, лекин амалда ҳамма нарса рус тилиники бўлиб қолаверарди. Қонун Олий Советнинг куздаги сессиясида қабул қилиниши ҳам маълум қилинди.\n«Бирлик» ёз буйи тайёрланиб, сентябрь-октябрь ойларининг ҳар якшанба куни Тошкентнинг Ленин (ҳозирги Мустақиллик) майдонида оммавий митинлар ўтказишга қарор қилди. Митинглар ўтказишга бошладик. Бундай митинларнинг биттаси 1 октябрь куни бўлди. Тилимизни давлат тили қиламиз, деб майдонларни тўлатаётганларнинг салмоқли қисми студентлар эканлигининг фарқига етган ҳукумат 1 октябрь кундуз соат 12да (митинг бошланиш вақти) Тошкентдаги Ленин номли Халқлар Дўстлиги саройида студентлар учун Шерали Жўраевнинг текин концертини уюштирди. 70 йил халқлар устида истаган ишини қилган коммунистик хукуматнинг цинизми балки тушунарлидир, аммо Шерали ҳеч нарсанинг фарқига бормайдиган гўдакмиди?...\nБарибир митингни тўхтатолмадилар. Ўн минглаб кишиларнинг «Озодлик! Хуррият! Ўзбек тили – давлат тили!» деб хайқиришидан Тошкент кўчалари ларзага келди. Бу далғалар билан тахти ҳам ағдарилишига ақли етиб қолган Каримов дарҳол тил ҳақидаги қонуннинг янги, анча яхши лойиҳасини эълон қилишга мажбур булди. Шерали эса унинг назарига тушиб, дастурхонига яқинлаштирилди...\nШералининг «ошиғи олчи» бўлгани - унинг президент Каримовнинг назарига тушгани, унинг дастурхонидан қолган-қутган нарсаларга шерик бўлиш шарафига муяссар бўлгани эди. Табиий, бу пайтда унинг «дўстларини» сони мислсиз равишда ортти. Кейин подшоҳлар, диктаторлар атрофида тез-тез бўлиб турадиган оддий ҳол юз берди, қандайдир сабаб билан Шерали назардан тушиб, дастурхон атрофидан қувилди ва «зукко дўстлар» бир зумда ғойиб бўлишди.\nШералининг йиғи тўла кўшиғини эшитаркан, дарғазаб бўлишимнинг сабаби шуларди.\nШу воқеаларни эслаб унга дегим келади:\n«Эй, мунофиқ! Подшоҳнинг назарига тушганинг учунгина атрофингда гирдикапалак бўлган «дўстларнинг» вафосизлигидан шунчалар йиғлаяпсан, лекин ўзинг дўстларингга содиқмидинг, уларга вафодорлик қилганмисан? Дўстларинг сенинг шахсий ишинг. Уларни қўйиб турайлик, олдида бурчинг бўлган миллатингга содиқлик қилганмисан? Бошқа муқаддас жиҳатларини қўйиб тур, тирикчилигинг манбаи бўлган қўшиқларингни тили – ўзбек тилига содиқлик қилганмисан? Ўлаётган демайман, чунки уни ўлдироладиган куч йўқ, аммо топталган ва таҳқирланган тилимизнинг қаддини ростлаш учун майдонларга чиққан миллатимиз фарзандларига хоинлик қилишдан ўзингни тияолганмисан?...\nБалки, у пайтда миллий шуурингни парда тортиб қолганини айтиб бугун ўзингни оқламокчидирсан. Ундай бўлса, ўша кунги «ишинг» учун пушаймонлигингни билдирдингми, миллатимиздан, тилимиздан узр сўрадингми?\nХалқимизнинг «Сўнгги пушаймон, ўзингга душман» сўзларини рўкач қилиб, сени ўзингни ўзингга душманлик қилишга чақираётганимдан ўпкаланма. Зотан, мен сени ўйлаётганим йўқ. Минг афсуски, миллатимиз ичида, ичидаги шайтоннинг ноғарасига ўйнаб юборишдан ўзини тўхтатолмайдиганлар бор ҳали. Мен уларни ўйлаяпман. Сенинг пушаймонинг уларга дарс бўлар, уларни нопок ишлардан тўхтатар, деб умид қиляпман.


Мурсий фармонига қарши норозилик давом этмоқда\n25 ноябр 2020, Тошкент вақти: 22:38\nПрезидент Муҳаммад Мурсийнинг давлат раҳбарига мисли кўрилмаган ваколатлар бериш ҳақидаги фармонига қарши норозиликка чиққанларни тарқатиш учун полиция кўздан ёш оқизувчи газ қўллади.\nУндан олдин мисрлик судялар ҳамма судлардаги ҳамкасбларини иш ташлашга чақирди.\nПайшанба куни Муҳаммад Мурсий қабул қилган фармонга кўра, янги парламент сайлангунига қадар мамлакат президенти чиқарган фармон, қарор ва қонунлар якуний ҳисобланади ва муҳокамага ўрин қолдирмайди.\nМиср мухолифати етакчиларидан бири, Халқаро атом энергияси агентлиги собиқ раҳбари Муҳаммад ал-Барадей президент Мурсий ўз фармонини бекор қилмагунча у билан мулоқот олиб борилмаслигини айтди.\nМурсий ва уни қўллаб-қувватлаётганлар: "собиқ президент Ҳусни Муборак тарафдорлари ўтган йилги инқилобга путур етказишининг олдини олиш учун президентга шундай ваколатлар керак", демоқда.\nРейтерс ва Ассошиэйтед Пресс ахборот агентликлари мухбирлари билан суҳбатда Муҳаммад ал-Барадей президент фармонини “репрессив”, деб атади.\nИслоҳотлар тарафдори бўлган сиёсий арбоблар билан шанба куни учрашган ал-Барадей мухолифат фуқароларнинг тинч бўйсунмаслик акциясини кучайтириши мумкинлигидан огоҳлантирди.\n- Ҳозирги асосий талаб конституциявий декларацияни бекор қилишдир. Агар одамлар мендан ёки бизлардан "нимани хоҳлайсиз?" деб сўрашса, биз ҳуқуқларимиз, эркинлигимиз, ҳокимият мувозанатини таъминловчи демократик конституцияга эга бўлиш учун янги таъсис йиғилиши ўтказишни хоҳлаймиз, деб жавоб берамиз.\nБиз ҳозирги ҳукуматдек фақатгина иқтисодий ва хавфсизликка эътибор қаратмаган, ўз вазифасини уддалай оладиган ҳукуматга эга бўлишни хоҳлаймиз, дея баёнот берди Миср мухолифати раҳбари.\nМуҳаммад ал-Барадей АҚШ ва Европа Иттифоқини Миср президенти қабул қилган фармонини “кескин” қоралашга чақирди.\nМиср президенти Муҳаммад Мурсий давлат раҳбарига мисли кўрилмаган ваколатлар бериш ҳақидаги фармонини Ғазода Исроил ва ҲАМАС ўртасида ўт очишни тўхтатиш келишувига эришишда муваффақиятли воситачи бўлганидан сўнг Вашингтон уни мақталганидан кейин қабул қилди.\n- Жаноб Мурсий АҚШнинг минтақа бирқарорлигини таъминлаш йўлидаги уринишида америкаликларга яқин иттифоқчиси бўлиши мумкин. Бироқ бу ҳар қандай шароитда одамлар хавфсизлиги, қадр-қиммати ёки ижтимоий адолатсизлик ҳисобидан бўлмаслиги керак.\nМен яқин фурсатда Қўшма Штатлар, Европа Иттифоқи ва инсон қадрини эъзозловчи барча кишилар томонидан президент фармони қораланган баёнотлар эълон қилинишини кўришга умид қилаяпман, деди Муҳаммад ал-Барадей.\nАйни пайтда, Миср мухолифати ва президент Муҳаммад Мурсийни қўллаб-қувватлаётган "Мусулмон биродарлиги" ҳаракати ўз тарафдорларини 27 ноябр куни оммавий намойишлар ўтказишга чақирди.


Prijevod značenja Sura Sura el-Mumtehina - Uzbečki prijevod - Ala'uddin Mensur - Enciklopedija Kur'ana\nPrijevod značenja Sura: Sura el-Mumtehina\nAjet: 1 2 3 4 5 6 7 8 9 10 11 12 13\nBroj stranice: 549\n1. Эй мўминлар, Менинг душманим ва сизларнинг душманларингиз (бўлган мушриклар)ни дўст тутманглар! Сизлар уларга дўстлик (ҳақида хат-хабар) юборурсизлар, ҳолбуки, улар сизларга келган Ҳақ (дин ва Қуръон)га кофир бўлгандирлар! Улар пайғамбарни ҳам, сизларни ҳам Парвардигорларингиз бўлмиш Аллоҳга иймон келтирганларингиз сабабли (ўз диёрларингиздан) ҳайдаб чиқармоқдалар-ку! Агар сизлар Менинг йўлимда жиҳод қилиш учун ва Менинг розилигимни истаб чиққан бўлсангизлар (у ҳолда мушрик-кофир кимсаларни дўст тутманглар)! Сизлар уларга пинҳона дўстлик қилмоқдасизлар. Ҳолбуки, Мен сизлар яширган нарсани ҳам, ошкор қилган нарсани ҳам жуда яхши билгувчидирман! Сизлардан ким шу (иш)ни қилса, бас, аниқки, у Тўғри Йўлдан озибди!\nИ з о ҳ. Ушбу оятнинг нозил қилинишига қуйидаги воқеа сабаб бўлган. Пайғамбар алайҳис-салоту вас-салом Маккани фатҳ этиш учун тайёргарлик кўриб юрган кезларида муҳожир саҳобалардан Хотиб ибн Аби Бултаа бу ҳақида Макка зодагонларига хат ёзиб уларга қарши урушга ҳозирлик кўрилаётганининг хабарини беради ва уни ўша тарафга кетаётган бир аёлдан бериб юборади. Шунда Жаброил фаришта келтирган ваҳий орқали бу хуфёна ҳаракат расулуллоҳга маълум бўлади ва у зот икки саҳоба билан ҳазрати Алийни ўша аёлнинг изидан юборадилар. Улар аёлни Пайғамбаримиз айтган Мадина яқинидаги Равзиҳоҳ деган жойдан топиб, ундан хатни беришни талаб қилганларида у аввал тонади, лекин кейин элчиларнинг дўқ-пўписаларидан сўнг сочларининг орасидан чиқариб беради. Хат қўлларига келиб теккач, Пайғамбар алайҳис-салоту вас-салом Хотибни чақириб, ундан: «Бу қандай қилиқ?», деб сўраганларида у шундай жавоб қилади: «Ё Расулуллоҳ, мен Исломга кирганимдан буён диндан қайтган ҳам эмасман, сизга хиёнат қилган ҳам эмасман. Лекин мен ҳижрат қилиб чиқар эканман, бола-чақаларим Маккада қолгандир. Бошқа муҳожирларнинг Маккада қолиб кетган бола-чақа ва мол-мулкларини ўз ҳимояси остига оладиган қариндош-уруғлари бор, аммо менинг Маккада бирон ҳимоячим йўқдир. Шу сабабдан мана бу хатим Макка зодагонларининг қўлларига бориб тегса, улар аҳли-оиламга ҳомийлик қилишар, деб ўйлаган эдим. Мен бу хатни динимизга бирон зиён етказиш учун ёзган эмасман». Бу ҳолни кўрган Умар: «Ё Расулуллоҳ, рухсат беринг, бу мунофиқнинг бошини танасидан жудо қилай», деганида, Пайғамбаримиз шундай дейдилар: «Йўқ, у «Бадр»га гувоҳ бўлган (яъни, мусулмонлар ҳали жуда озчилик ва ночор ҳолатдалик пайтларида улар билан бирга Бадр жангида кофирларга қарши жанг қилган). Сен қаердан билурсан, эй Умар, эҳтимол Аллоҳ таоло Бадр жангида иштирок этган мусулмонларнинг барча қилган ва қиладиган гуноҳларини мағфират қилиб юборгандир». Мана шу пайтда юқоридаги ояти карима нозил бўлди.\n2. (Эй мўминлар), агар улар (мушриклар) сизларга зафар топсалар, душманларингиз бўлурлар ва сизларга қўл ва тилларини ёмонлик билан чўзурлар (яъни, сизларни ўлдирурлар, ҳақоратлар қилурлар). Улар сизларнинг яна кофир бўлишларингизни истарлар.\n3. (Қиёмат Кунида) сизларга қариндош-уруғларингиз ҳам, бола-чақаларингиз ҳам ҳаргиз фойда бермас! Қиёмат Кунида (Аллоҳ) ўрталарингизни ажратиб қўюр. (Бас, нечун ўша уруғ-авлодингизни ҳимоя қилиш учун Аллоҳга гуноҳкор бўлмоқдасизлар?!) Аллоҳ қилаётган амалларингизни кўриб тургувчидир.\n4. Сизлар учун Иброҳим ва у билан бирга бўлган кишиларда (уларнинг кофирларга қилган муносабатларида) гўзал намуна бордир. Эслангиз, улар ўз қавмларига: «Дарҳақиқат, бизлар сизлардан ва сизлар Аллоҳни қўйиб ибодат қилаётган бутларингиздан безормиз. Бизлар сизлар (ишониб, «ибодат» қилаётган бут-санамлар)ни инкор этдик. Токи сизлар ёлғиз Аллоҳга иймон келтиргунларингизча сизлар билан бизнинг ўртамизда мангу адоват ва ёмон кўриш зоҳирдир», дедилар. Фақат Иброҳим ўз(ининг кофир бўлган) отасига: «Албатта мен (Аллоҳдан) сен учун мағфират сўрайман, (лекин) сенга Аллоҳ томонидан бўладиган бирон нарсани (азобни қайтаришга) молик эмасман», (деган сўзларигина сизларга намуна бўлмасин)! (Иброҳим ва у билан бирга бўлган мўминлар яна шундай дуо қилган эдилар): «Парвардигоро, ёлғиз Ўзингга таваккул қилдик ва Ўзингга инобат-тавба қилдик. Ёлғиз Сенгагина қайтишимиз бордир.\nИ з о ҳ. Иброҳим алайҳиссалом оталарининг иймонга келишидан умидвор бўлиб, унга Аллоҳ таолодан мағфират сўраш ҳақида ваъда қилган эдилар. Аммо унинг иймонга келмаслиги аниқ маълум бўлгач, Иброҳим пайғамбар ундан юз ўгирганлар. Бу ҳақда «Тавба» сурасининг 114-оятида баён қилингандир.\n5. Парвардигоро, бизларни бу кофир бўлган кимсаларга мафтун-алдангувчи қилиб қўймагин, бизларни(нг гуноҳларимизни) мағфират қилгин. Парвардигоро, албатта Сен Ўзинг қудрат ва ҳикмат Соҳибидирсан».\nBroj stranice: 550\n6. Дарҳақиқат, сизлар учун — Аллоҳ ва Охират Кунидан умидвор бўлган кишилар учун уларда (Иброҳим пайғамбар ва у зот билан бирга бўлган мўминларнинг тутган йўлларида) гўзал намуна бордир. Ким (Исломдан ва мана шу панд-насиҳатлардан) юз ўгириб кетса, у ҳолда албатта Аллоҳ (ундай кимсалардан) беҳожат ва мақтовга лойиқ Зотдир.\n7. Эҳтимол Аллоҳ сизлар билан (Макка кофирлари орасидаги) сизлар душманлашиб юрган кимсалар ўртасида — (уларни ҳам иймон ва Исломга муваффақ қилиш билан) — бир дўстликни пайдо қилиб қўяр. Аллоҳ (барча ишга) қодирдир. Аллоҳ мағфиратли, меҳрибондир.\n8. Аллоҳ сизларни динларингиз тўғрисида сизлар билан урушмаган ва сизларни ўз диёрларингиздан ҳайдаб чиқармаган кимсалардан — уларга яхшилик қилишларингиздан ва уларга адолатли бўлишларингизда қайтармас. Албатта Аллоҳ адолат қилгувчиларни севар.\n9. Аллоҳ сизларни фақат динларингиз тўғрисида сизлар билан урушган ва сизларни ўз диёрларингиздан ҳайдаб чиқарган ҳамда сизларни ҳайдаб чиқаришда бир-бирларига ёрдамлашган кимсалардан — улар билан дўстлашишларингиздан қайтарур. Кимки улар дўстлашса, бас, ана ўшалар золим кимсаларнинг ўзидир.\n10. Эй мўминлар, қачон сизларга (Макка кофирларининг қўли остида қолган) мўминалар ҳижрат қилиб келсалар, сизлар улар(нинг иймонлари)ни имтиҳон қилиб кўринглар (яъни, улар ўз эрларини ёмон кўриб ёки сизлардан биронтангизга ишқи тушиб қолгани учун эмас, балки фақат дини Ислом учун ҳижрат қилганлари ҳақида сизларга қасам ичсинлар). — Аллоҳ уларнинг (дилларидаги) иймонларини (ҳам) жуда яхши билгувчидир. — Бас, агар сизлар уларнинг (ҳақиқий) мўмина эканликларини билсангизлар, у ҳолда уларни кофирларга қайтарманглар! У мўминалар (кофирлар) учун ҳам ҳалол эмас ва у (кофир)лар (мўмина)лар учун ҳалол эмасдир, ва уларга (яъни, сизларнинг олдингизда қолган мўминаларнинг Маккада қолган кофир эрларига мана шу хотинлари учун) сарфлаган маҳрларини (қайтариб) беринглар. Қачон сизлар у (мўминаларнинг эр)ларига маҳрларини берсангизлар, сизларга уларни никоҳларингизга олишда бирон гуноҳ йўқдир. (Шунингдек) сизлар ҳам кофираларнинг билак-қўлларидан ушламанглар (яъни, сизларнинг хотинларингиз кофира бўлган ҳолларида кофирлар билан қолишни истаса, сизлар уларнинг йўлларини тўсиб никоҳларингизда сақламанглар, балки уларга уйланмоқчи бўлган кофирлардан) ўзларингиз сарфлаган маҳрни талаб қилинглар ва улар ҳам (ўзларининг никоҳидан чиққан ва мусулмонларнинг олдига ҳижрат қилиб кетган мўминаларга) талаб қилсинлар. Бу Аллоҳнинг ҳукмидир. У сизларнинг ўртангизда ҳукм қилур. Аллоҳ билгувчи ва ҳикмат Соҳибидир.\n11. Агар жуфтларингиздан биронтаси кофирлар томонга ўтиб кетса-ю, (аммо улар ўша хотин учун берилган маҳрни унинг эрига қайтариб бермасалар) сўнг сизлар ўч олсангизлар (яъни, у кофирлар билан урушиб ғалаба қилсангизлар ва ўлжалар олсангизлар) у ҳолда (ўша ўлжалардан) жуфтлари (кофирлар томонга ўтиб) кетган кишиларга улар сарфлаган маҳр миқдорини беринглар! Ва ўзларингиз иймон келтиргувчи бўлган — Аллоҳдан қўрқинглар!\n12. Эй пайғамбар, қачон сизнинг олдингизга мўминалар келишиб, сизга ўзларининг Аллоҳга бирон нарсани шерик қилмасликларига, ўғирлик қилмасликларига, зино қилмасликларига, (камбағаллик ёки шарманда бўлишдан қўрқиб) ўз болаларини ўлдирмасликларига ва қўл-оёқлари ўртасида тўқиб оладиган бўҳтонни қилмасликларига (яъни, фарзандсизлик сабабли ўз эрларидан ажралиб қолмаслик учун бирон ташландиқ болани топиб, гўё у қўл-оёқлари ўртасидан чиққандек, яъни ўзлари туққандек эрларига «Мана шу бола сендан бўлди», деб бўҳтон қилмасликка) ҳамда бирон яхши ишда сизга итоатсизлик қилмасликларига қасамёд қилсалар, сиз уларнинг қасамёдларини қабул қилинг ва улар учун Аллоҳдан мағфират сўранг! Албатта Аллоҳ мағфиратли, меҳрибондир.\n13. Эй мўминлар, Аллоҳнинг ғазабига дучор бўлган қавм билан дўст бўлманглар! Худди барча кофирлар қабр эгалари (яъни, ўликларнинг қайта тирилишлари)дан ноумид бўлганларидек уларнинг ҳам Охиратдан умидлари узилгандир.\n(Pošalji napomenu: Uzbečki prijevod - Ala'uddin Mensur - Sura:Sura el-Mumtehina - Ajet:)


Ўзбекистон фуқаросига товон пули тўланади\n19 январ 2021, Тошкент вақти: 10:40\nРоссиянинг Воронеж шаҳар Ленинград туман суди Ўзбекистон фуқароси Рашид Раззоқовга 840 минг рубл товон пули тўлаш ҳақида қарор чиқарди.\nРоссиядаги ахборот агентликлари хабарига кўра, 2009 йил апрелида Воронежнинг Железнодорожний туман Ички ишлар бошқармаси ходимлари Раззоқовни қийноққа солиб, ўзи қилмаган қотиллик учун жавобгарликни бўйнига олишни талаб қилган.\nРаззоқов бу талабга кўнмаганидан кейин милиция ходимлари уни уч кун давомида қийноққа солган.\nАдвокат Олга Гнездиловага кўра, тиббий экспертиза калтак натижасида Рашид Раззоқовнинг қовурғаси сингани, шунингдек электр токига тутилгани, бошига шиша бутилка билан урилгани, осиб қўйилгани ва бошқа қийноқлар оқибатида унинг танасида 13та жароҳат излари қолганини қайд қилган.\nРаззоқов ўзига етказилган маънавий зарар учун 1,2 миллион рубл талаб қилган¸ бироқ суд товон пули миқдорини 840 рублга туширган.\nЛенинград туман суди матбуот вакили Татяна Селимонова Озодликка жавобгарлар биттадан кўп бўлгани учун суд қарори якуний эмаслигини айтди.\n- Суд 29 ноябр куни қарор чиқарди. Якуний қарор тайёр бўлганида кимдан қанча пул тўлаши маълум бўлади. Чунки Раззоқов бир неча жавобгардан товон пули талаб қилган. Шу боис мен аниқ рақамни айта олмайман. Суднинг якуний қарори чиққанида у Раззоқовга берилади, деди Татяна Селимонова.\nЛенинградский туман суди расмийси жавобгарлар суд қарори юзасидан юқори инстанцияга шикоят аризаси билан мурожаат қилишни режалаётганларини айтди.


Дилшод Икромов Uzcard раҳбари бўлди – Газета.uz\n19 август 2020, 16:24 Иқтисодиёт\nКорхоналар ва ташкилотлар ягона давлат регистри маълумотларига кўра, Дилшод Шухратович Икромов Ягона умумреспублика процессинг марказининг (ЕОПЦ, Uzcard бренди) бош директори бўлди. Бу хабарни Марказий банк матбуот хизмати ҳам «Газета.uz»га тасдиқлади.\nУшбу тайинловга қадар Дилшод Икромов Марказий банкнинг Ахборот технологиялари департаменти директори лавозимида ишлаган. Илгари у Миллий банклараро процессинг маркази (НМПЦ, Humo бренди) директорининг биринчи ўринбосари бўлиб ишлаган.\nЕОПЦнинг собиқ раҳбари Ахрор Маҳмудов уни 2017 йил октябридан бери бошқараётган эди. Spot нашрига берган интервьюсида у дастлаб давлатга тегишли бўлган Uzcard компаниясининг кейинчалик қандай хусусийлаштирилганлигини айтиб берган эди.\n«Мени бош директор лавозимига тайинлашганида, асосий бошқарувчи инглиз компанияси эди. Бозор ўзгаришни бошлаганлиги сабабли, HUMO тўлов тизими кўринишида альтернатива пайдо бўлди, хорижий шериклар бозорни тарк этишга қарор қилишди. Сотиш бўйича музокараларнинг узоқ жараёни бошланди. Шунда мен компания раҳбари сифатида 75 фоиз акцияни сотиб олиш истагини билдирдим. Мен кредит бўйича маълум миқдорни олдим. Қарз юки кўпая бошлаганида, мен Uzcard даги улушимни сотишга қарор қилдим (2020 йил май ойида). Янги раҳбар (Ойбек Турусунов — таҳр.) менинг инвестиция мажбуриятларимни ўз зиммасига олди», — дея тушунтирган у.\nАвгуст ойи бошида Uzcard муассислари яна ўзгарди. Ўзмиллийбанк 51% акцияларни, Ўзсаноатқурилишбанк, Асака банк, Ипотека банк ва Алоқабанк — ҳар бири 6% дан, қолган 25% ни эса жисмоний шахслар сотиб олишган.\nUzcard компаниясиниг таъсисчилари ўзгарди 10 август 2020, 16:28


БАХТ БАРКАМОЛ ОИЛАДА — Марғилон ҳақиқати\nёки яна тўйларимиз ҳақида ўйларимиз\nТўй! Миллатимизнинг асрлардан-асрларга, даврлардан-даврларга ўтиб келаётган азалий қадриятларидан бири. Халқимиз бу сўзни тилга олиши билан қалби ҳаяжондан энтикади. Дарҳол кўз олдида бахтли келин-куёв, опа-сингилдек меҳрибон қуда-андалар гавдаланади. Келинчак ҳам бир олам орзулар билан янги оила остонасига қадам қўяди.\nТаассуфлар бўлсинким, орзулар уммонида учиб юрган айрим қайноналар ҳам тўйдан кейин ўзгариб қолади. Қўшнимизнинг келинига бирам чиройли сават келибди, оҳ ичидаги саруполарини айтмайсизми, дея қўшниникига онаси томонидан олиб келинган таомлару матоҳларни “берилиб” мақташни бошлайди. Кечагина остона ҳатлаб, тилло уйга бахтини излаб келган келинчак хомуш тортиб, онам саватни қайнонамнинг кўнглидагидек қилолмапти-да дейди ва ҳижолат чека бошлайди. Мулзам бўлиб қолган келинчагини кўриб, ҳам қайнона сўзларидан уялиш ўрнига баттар авжига чиқади.\nГоҳида бу бир оддий кичик можаро келгусида навниҳол оиланинг дарз кетишига сабабчи бўлиши мумкинлигини эса ўйлаб ҳам ўтирмайдилар. Наҳотки, йиллар давомида бировникидан келадиган таомга кўз тикмаган қайнона, тўйдан сўнг шу келинникидан келадиган бир жом ошу бир кийимлик матога қараб қолган бўлса. Келин ҳам одам, ахир унинг қадри аллақандай бемаъни “ҳавас”лар билан ўлчанмаслиги керак-ку!\nАчинарлиси, айрим аёлларимиз анчайин латтапараст бўлиб қолганлар. Оилада эркакнинг ўрни бор, сўзи кесадиган бўлса, аёлларнинг латта-путта ҳақидаги бўлмағур тортишувлари тугул ҳатто уларнинг овози ҳам чиқмайди. Аёл ҳали оилага кўникмаган келинчакни камситгани ҳеч бўлмаса ўз эридан чўчийди. Келин ҳам кимнингдир азиз дилбанди. Уни 18-20 ёшга киргизиб, улғайтириб, сеп-сидирғаси билан сизга топширибди-ю ношукурлик қилиб, бўлар-бўлмасга нолийвериш ҳатто мусулмончиликка, ўзбекчиликка ҳам мутлақо тўғри келмайди. Эркакларимиз ҳам бу ҳақида бир мушоҳада қилиб кўришса яхши бўларди.\nТўйни ихчам қилиб ўтказсак, ортиқча дабдаба-ю васвасага берилмасак, ўзимизга кони фойда-ку. Тўйдан кейин дардимни кимга айтай деб бошни чангаллаб ўтирмаймиз. Данғиллатиб тўй бериб, қулоғигача қарзга ботган, оилавий мажоралари асло тўхтамайдиган оилаларни учратяпмиз. Ҳой инсон, ахир имкониятинг йўқ экан, ихчамроқ тўй қилсанг ҳам бўлар эди-ку, десангиз, фалончи фалондақа тўй қилди, мен ҳам ундан қоламанми, деб қўйишади нодонларча. Бу оғриқли масаланинг тизгинини нуроний отахонларимиз, кайвони онахонларимиз маҳкам ушлашса айни муддао бўларди.\nТўй хурсандчилик, шодиёна. Икки ёшнинг оила аталмиш муқаддас салтанатда ўз муҳаббат қўрғонларини бунёд этадиган куни. Шу муборак, улуғ кун том маънода келин-куёвни саодат манзиллари сари чорлайдиган барҳаёт ва баркамол умр йўлларига айлансин. Арзимаган ўткинчи майда-чуйда нарсаларни деб уларнинг бахтли ҳаётларига ғов бўлмайлик. Ахир чинакам бахт баркамол оила пойдеворини барпо этмоқликдир. Яқинда бўлиб ўтган Олий Мажлис Сенатининг йиғилишида ҳам гап айнан шу ҳақида борди.\nшаҳар “Нуроний” жамғармаси раиси, шаҳар Кенгаши депутати.


Учта юк машинаси иштирокида йирик ЙТҲ: учала ҳайдовчи ҳалок бўлган - UzNews.uz\nЙТҲ Наманган вилоятида тормоз тизими бузилиши оқибатида содир бўлган.\n4 июнь куни соат 05:00да 63 ёшли А.Р. Sams русумли юк машинасини «Тошкент-Ош» автомобиль йўлида бошқариб кетаётганида, тормоз тизими ишламай қолган. Бу ҳақда ИИВ ҳузуридаги тергов департаменти хабар бермоқда.\nОқибатда А.Р. йўлнинг четида тўхтаб турган 26 ёшли А.Ғ. бошқарувида бўлган Isuzu юк машинасига ва 26 ёшли Н.Р. бошқарувидаги иккинчи Isuzu юк машинасининг орқа қисмига урилиб, ағдарилиб тушган. Тўқнашувдан кейин Sams юк автомобилининг кабина қисмида ёнғин юзага келган.\nҲодиса оқибатида Sams ҳайдовчиси А.Р. ва Isuzu ҳайдовчиси А.Ғ. ҳодиса жойида вафот этган, иккинчи Isuzu юк автомобили ҳайдовчиси Н.Р. шифохонага олиб кетилаётган вақтида вафот этган.\nНазначены первый зампредседателя Госкомстата и замминистра финансов\nЗа ночь выявили 159 новых случаев заражения COVID-19\nМинздрав сообщил об очередной смерти пациента с COVID-19\nДушанбадан ички авиарейслар ва поездлар ҳаракати тўхтатилади\n10 июль, 12:02\nДавлат статистика қўмитаси раиси ва молия вазирига янги ўринбосарлар тайинланди\n10 июль, 10:16\nКоронавирусга чалинганлар сони 159тага ошди\n10 июль, 10:04\n251 миллион сўмлик уяли телефонларнинг ноқонуний айланмасига чек қўйилди\n10 июль, 09:50\nТошкентда аҳоли орасида COVID-19 билан касалланиш ҳолатлари яна қайд этилди\n10 июнь, 17:49


Qalampir.uz - Шавкат Мирзиёев Қурбон ҳайити куни Ҳазрати Имомга келди\nШавкат Мирзиёев Қурбон ҳайити куни Ҳазрати Имомга келди\n18:55, 01.09.2017 Жамият\nПрезидент Шавкат Мирзиёев Ислом маданияти маркази лойиҳаси билан танишди.\nЎзбекистон Республикаси Президенти Шавкат Мирзиёев бугун, 1 сентябрь куни Ҳазрати Имом (Хастимом) мажмуасида бўлиб, мажмуа таркибида ташкил этилаётган Ислом маданияти маркази лойиҳаси билан танишди.\nЎзбекистонда муқаддас ислом динини, уламоларнинг бой меросини ўрганиш, тарихий обидаларни асраб-авайлашга алоҳида эътибор қаратилмоқда. Самарқандда Имом Бухорий халқаро илмий-тадқиқот маркази ташкил этилмоқда, Шеробод туманидаги Абу Исо Муҳаммад Термизий, Қарши туманидаги Абул-Муъийн Насафий зиёратгоҳлари ва бошқа қадамжоларда қурилиш-таъмирлаш ишлари бажарилмоқда.\nБу каби хайрли ишлар халқаро жамоатчилик томонидан кенг қўллаб-қувватланмоқда. Шуларни инобатга олиб, давлат раҳбари Шавкат Мирзиёев Ислом маданияти маркази номини Ислом цивилизацияси маркази, деб ўзгартириш таклифини билдирди.\n“Биз аждодларимиз билан доимо фахрланиб келганмиз. Шундай экан, ўзимиз ҳам уларга муносиб бўлишимиз керак. Ташкил этилаётган марказда ҳам бунинг учун барча шароитларни яратиш, етук олимларни жалб қилиш лозим. Мазкур соҳага оид адабиётларни жамлаш, чет элларда бўлса, юртимизга олиб келиш чораларини кўриш зарур. Бундан ташқари, мамлакатимиздаги диний йўналишдаги тўққизта ўрта махсус ва иккита олий таълим муассасаси ҳам марказ ихтиёрига ўтказилади. Бу ерда сабоқ берадиган ўқитувчилар билими ва савиясига алоҳида эътибор қаратиш даркор”, деди Президент.\n“Бу марказ бизнинг ислом дини тарғиботидаги юзимиз бўлади. Шундай экан, унинг ташқи кўриниши, бу ерда ишлатиладиган қурилиш материалларига ҳам эътибор қаратиш лозим. Одатдаги, кўзимиз ўрганиб қолган лойиҳалардан воз кечиб, янги шакл ва дизайн топишимиз керак”, деди давлат раҳбари.\nТеглар:Шавкат Мирзиёевнинг Ҳазрати имомга ташрифи\nЎзбекистондаги ҳарбий олий ўқув юртлари курсантлари Қасамёд қабул қилди


Дзюба: Шомуродов очиқ ўйин таклиф қилди – Ўзбекистон\nГлавная / Спорт / Дзюба: Шомуродов очиқ ўйин таклиф қилди\nFarrukh 04.04.2017\tСпорт Comments Off on Дзюба: Шомуродов очиқ ўйин таклиф қилди 49 Показы\nSports.ru томонидан Мегафон ҳомийлигида ўтказилаётган “Энг тез лига”да навбатдаги учрашувлар ўтказилди.\n“Ростов” ҳужумчиси Элдор Шомуродов бугун “Зенит” ҳужумчиси Артём Дзюбага қарши баҳс олиб борди. Афсуски, ҳамюртимиз рақибига йирик ҳисобда (0:4) имкониятни бой берди. Ўйиндан кейин Артем Дзюба қуйидаги фикрларни билдириб ўтди.\n“Қизиқарли ўйин. Шомуродов очиқ футбол таклиф қилди, қизиқарли тарзда комбинациялар қилишга ҳаракат қилди. У жуда кўп ёндашувларга эга эди. Аммо “Зенит” ҳимоячилари ажойиб ўйин кўрсатишди. Бутун ўйин давомида Шомуродов бир марта дарвозага аниқ зарба йўллади.\nМенимча, “Зенит” яна кўп гол уриши мумкин эди. Бироқ фақат ғалаба қозонишни хоҳладик. Дзюба Шомуродовдан кўп гол уриши керак деган вазифа йўқ эди. “Зенит”да ким қулай вазиятда бўлса, у тўпни қабул қилиб олади.\nЎйин охирларида ёшларга иконият бердим. Майдонга Шамкин ва Бачинскогони туширдим. Мусаев қайдномада йўқ эди, бўлмаса уни ҳам туширардим”, -дейди Дзюба.\nПред. Шимолий Македония НАТО сафига кўшилди\nСледующая Дибала коронавирусга топширган тест салбий чиқди\nСерхио Рамос: “Агар ҳар уч кунда ўйнасак, ишлашга вақтимиз етмайди”\nБундай зўравонлик сиёсати билан биз узоққа бора олмаймиз — Шавкат Мирзиёев


19:00 / 13.02.2018\nНавоий вилоятида 12-13 февраль кун¬лари “Навоий ворислари” республика кўрик-танловининг якуний босқичи бўлиб ўтди. Бу ҳақда вилоят ҳокимияти матбуот хизмати KUN.UZ’га хабар бермоқда.\n6-9 синф ўқувчилари иштирок этган танловда қатнашчилар энг кўп ғазал ёд олиш, уни ифодали ўқиш, матнининг насрий баёни (ёзма шарҳи)ни ярата олиш каби шартлар бўйича билим ва маҳоратини синовдан ўтказишди.\nФото: Навоий вилоят ҳокимияти матбуот хизмати\n14 нафар иштирокчи орасидан 3 нафар ғолиб аниқлаб олинди. 1-ўрин бухоролик Ситора Исоқовага насиб этган бўлса, 2-ўринга Навоий вилояти вакили Маржона Нодирқулова, 3-ўрин эса фарғоналик Хосиятхон Сирожиддиновага насиб этди.\nҒолиблар ташкилотчилар томонидан муносиб рағбатлантирилди. Хусусан, навоийлик ўқувчи қизга вилоят ҳокими К.Турсунов томонидан Президент совғаси сифатида 50 миллион сўмлик пул мукофоти тақдим этилди.\n10:50 / 16.07.2018\nВенгрия лоукостери Навоийга парвозларни амалга ошириши мумкин\nНавоийда ёш йигит турмуш ўртоғи туғруқхонага олиб кетилган куни қурилиш объектида вафот этди\n14:40 / 05.07.2018


Абдураимова Боку турнири саралашини ғалаба билан бошлади\n23:43 / 26.07.2015\nМамлакатимизнинг биринчи рақамли теннисчиси Нигина Абдураимова Озарбайжон пойтахти Боку шаҳрида старт олган Baku Cup теннис турнирининг саралаш баҳсларида иштирок этяпти. Турнирнинг мукофот жамғармаси 250 минг АҚШ долларини ташкил қилади.\nСаралаш мусобақасининг 6-ракеткаси сифатида қайд этилган ҳамюртимиз илк даврада россиялик Ксения Ликинага қарши кортга чиқди. Бир соату 16 дақиқа давом этган учрашувда вакиламиз 6:3, 6:4 ҳисобида ғалаба қозонди. Энди Нигина асосий тўр мусобақасига чиқиши учун италиялик Настася Барнеттни мағлуб этиши талаб этилади.


Абитуриентлар учун тестлар: улгуржи ва чакана усулда | NORMA.UZ\nБу хизматни амалга ошириш учун «Менинг шаҳрим. Таълим» лойиҳаси сайтида ҳар бир фан бўйича алоҳида саҳифа очилган. Бундай саҳифаларнинг ҳар қайсиси ўз ичига тестлардан иборат дастурнинг таърифи, уни юклаб олишга ҳавола, шунингдек, танланган фан бўйича қизиқарли ва фойдали ахборотни олади.\nҚандай харид қилиш мумкин?\nЮклаб олинган дастур бетакрор калитсиз (серия рақами) ишлай олмайди. Уни сотиб олиш учун қуйида таклиф этилган вариантларнинг биридан фойдаланиш мумкин:\nОнлайн тарзда харид қилиш\n«Онлайн тарзда сотиб олиш» функциясидан фойдаланиш учун дастурнинг ўзини юклаб олиш, сайтда рўйхатдан ўтказиш, зарур дастурий маҳсулотларни танлаш лозим.\nКеракли тестларни танлагандан сўнг тўлов учун тўлдирилган квитанция тайёр бўлади. Автомат тарзда тўлдирилган квитанцияни чоп этиш ва кўрсатилган суммани исталган банк бўлимида ёки тўлов кассасида тўлаш мумкин. Тўлов келиб тушгандан кейин фойдаланувчининг электрон манзилига танланган маҳсулотнинг ҳар бири учун серия рақами юборилади.\nАлоҳида фанлар бўйича тестлардан иборат дастурлар CD-дискларда тарқатилмайди. Шунинг учун компания офисига мурожаат қилганда ўзингиз билан флэш-ташувчи бўлиши керак. Маҳсулот (лар)га тўлов амалга оширилгандан кейин фойдаланувчига керакли дастурлар ёзиб берилади ва уларга серия рақамлари тақдим этилади.\nТошкент ш., Таллимаржон, к.,1/1 (Тошкент харитасига қ.), тел. 283-39-34, 283-23-79;\nТошкент ш., Навоий шоҳ к., 22 (Тошкент харитасига қ), тел. 200-00-30.\nАлоҳида фанлар бўйича тестларга эга дастурлар нархи, шубҳасиз, абитуриентларга маъқул келади. Демак, ОЎЮ ўқишга кираётганлар учун битта фан бўйича тест 12 минг сўм, бўлғуси лицей ва коллежлар ўқувчилари учун битта фан бўйича тест эса 10 минг сўм туради.\nБундан ташқари, айни яқин вақтда фойдаланувчилар зарур тестларни пакетли илова кўринишида сотиб олишлари мумкин бўлади. Битта пакет абитуриент томонидан танланган таълим йўналишига боғлиқ ҳолда ўз ичига уч ёки тўртта фанни олади.\n«Аниқ фанлар – 1» – физика, математика, она тили ва адабиёт, чет тили;\n«Аниқ фанлар – 2» – кимё, математика, она тили ва адабиёт, чет тили;\n«Табиий фанлар» – кимё, биология, она тили ва адабиёт;\n«Социал-гуманитар фанлар» – тарих, инглиз тили, она тили ва адабиёт.\nБунда шуни қайд этиш лозимки, 3-4 та фандан иборат тестлар пакети худди шу фанларни алоҳида сотиб олишдан кўра арзонроқ туради.\nЭслатиб ўтамизки, бугунги кунда «Менинг шаҳрим. Таълим» лойиҳаси томонидан ОЎЮ ўқишга кирувчилар учун ҳамда лицей ва коллежларга ўқишга кирувчилар учун қуйидаги фанлар бўйича электрон тестлар ишлаб чиқилган: она тили ва адабиёт, математика ва информатика, физика, биология, кимё, тарих, география, инглиз тили, немис тили, француз тили.\nБарча тест дастурлари ўзбек (лотин ёзуви) ва рус тилларида ишлайди.


Бош сахифа > Янгиликлар > Навоийлик ташаббускорлар аниқланди\nНавоий шаҳридаги “Ёшлар маркази”да Ўзбекистон Республикаси Президенти соврини учун “Ташаббус-2019” кўрик-танловининг вилоят босқичи бўлиб ўтди.\nУнда танловнинг туман, шаҳар босқичларида ғолибликни қўлга киритган, ўз йўналишида катта муваффақиятларга эришаётган, ишлаб чиқариш, хизмат кўрсатиш ва хўжалик юритишнинг бошқа соҳаларида ташаббус кўрсатаётган, мамлакатимиз иқтисодий салоҳиятини янада мустаҳкамлашга, ҳудудларни ижтимоий-иқтисодий ривожлантиришга муносиб ҳисса қўшаётган 48 нафар тадбиркор, фермер ва ҳунармандлар иштирок этди.\nМамлакатимизда барча соҳалар қатори тадбиркорликни қўллаб-қувватлаш борасида олиб борилаётган изчил ислоҳотлар мазкур соҳани янада тараққий эттиришда муҳим омил бўлмоқда.\nЖорий йилимизнинг “Фаол инвестициялар ва ижтимоий ривожланиш йили” деб номланиши ҳам тадбиркорлик ва кичик бизнес мамлакатимиз иқтисодиёти-нинг асосий бўғини эканлигидан далолат беради.\nДавлатимиз раҳбарининг тадбиркорликни ривожлантириш, ишлаб чиқариш ҳажмини оширишга қаратилган ҳаётий қарор ва Фармонлари мазкур соҳа тараққиёти учун туб бурилиш ясади. Шу боис, тадбиркорлик иқтисодиётнинг локомотивига айланиб бораяпти.\nЖойларда Бош вазирнинг Тадбиркорлар мурожаатларини кўриб чиқиш қабулхоналарининг ташкил этилгани ҳам бизнес вакилларининг қонуний манфаатларини ҳимоя қилишда муҳим аҳамият касб этди.\nЎзбекистон Республикаси Президенти соврини учун ҳар йили анъанавий тарзда ўтказиб келинаётган “Ташаббус” кўрик-танлови ҳам тадбиркорларни қўл-лаб-қувватлаш йўлидаги эзгу ишларнинг узвий давомидир.\nЭътироф этиш жоизки, бу йилги танлов иштирокчилари орасида бизнесда аллақачон ўз ўрнига, йўналишига эга бўлган тажрибали ишбилармонлар билан бирга, интилувчан ва ташаббускор ёшлар сафи ҳам кенгайиб бораётгани ёрқин ўз исботини топди.\nМазкур кўрик-танлов ташаббускор тадбиркорларни кашф этиш, уларнинг ўзаро тажриба алмашишида муҳим аҳамият касб этди.\nКўрик-танловда “Саноат соҳасида йилнинг энг яхши тадбиркори” йўналиши бўйича Навоий шаҳридаги “ZARAFSHAN GOLDEN GROUP” компанияси, “Хизмат кўрсатиш соҳасида йилнинг энг яхши тадбиркори” йўналишида Навоий шаҳридаги “Трайдинг сервис” корхонаси, “Йилнинг энг яхши ёш тадбиркори” йўналишида “Экспорт Фиш Продукт” масъулияти чекланган жамияти, “Йилнинг энг яхши фермери” номинацияси бўйича эса Навбаҳор туманидаги “Сафо севди” кўп тармоқли фермер хўжалигига биринчи ўрин насиб этди. Шунингдек, “Йилнинг энг яхши ҳунарманди” номинацияси бўйича биринчи ўринни Нурота туманидаги якка тартибдаги тадбиркор Гулмира Исломова қўлга киритиб, танловнинг мамлакат босқичида иштирок этиш йўлланмасини қўлга киритди.\nКўрик-танловда тадбикорлар, фермер ва ҳунармандлар томонидан миллий маҳсулотлар кўргазмаси ва намойиши иштирокчиларда катта қизиқиш уйғотди.\nЯкунда ғолиб ва совриндорлар диплом ва қимматбаҳо совғалар билан тақдирланди.\nКўрилганлар сони: 1941


Жаҳоннинг энг қимматбаҳо футболчилари эълон қилинди: Мбаппе 1-ўринда, Месси ва Роналду кескин пастлади\nСпорт 19:42 / 08.06.2020 10458\nУнга кўра, Франция миллий жамоаси ҳамда «ПСЖ» клуби ҳужумчиси Килиан Мбаппе дунёнинг энг қимматбаҳо футболчиси деб топилган. 21 ёшли голеадорнинг трансфер нархи коронавирус пандемияси туфайли 6 миллион еврога пастлаган бўлса-да, 259 миллион евро футболчилар орасидаги энг баланд нарх саналади. Париж клуби билан 2023 йилгача шартномаси бўлган форвард жорий мавсумда жами 33 ўйинда 30та гол ва 17та голли узатмани амалга оширган.\nКучли бешликдан кетма-кет тўрт нафар Англия миллий жамоаси вакиллари жой олган. Жумладан, 2-ўринда 194 млн евро нарх билан Раҳим Стеринг («Манчестер Сити») жой олган бўлса, 3-ўринни Жейдон Санчо («Боруссия») 179 млн евро нарх билан банд этган. Трент Александр-Арнольд («Ливерпуль», 171 млн) ва Маркус Рэшфорд («МЮ», 152) 4-5-ўринларни эгаллаган.\n«Барселона» форварди Лионель Месси бу сафар 100 миллион евро трансфер нархи билан 21-ўринда, «Ювентус» ҳужумчиси Криштиану Роналду эса 62 миллион евро баҳо билан 70-ўринда қайд этилган. 35 ёшли португалиялик форвард топ-100таликка кирган энг ёши катта футболчига айланди.\nҚайд этиш жоиз, 2019 йил якунларига кўра Месси ушбу рейтингда 171,2 миллин евро нарх билан 7-ўринда қайд этилган бўлса, Роналду 127,2 миллион евро трансфер нархи билан 19-ўриндан жой олганди. Ўтган бир йил ва пандемиядан кейин Месси бу рўйхатда 14 ўринга, Роналду эса 51 ўринга пастлаган.\nЖаҳоннинг энг қимматбаҳо футболчилари ўнлиги:\n2. Раҳим Стерлинг («Манчестер Сити») – € 194,7 млн\n3. Жейдон Санчо («Боруссия» Дортмунд) – € 179,1 млн\n4. Трент Александер-Арнольд («Ливерпуль») – € 171,1 млн\n5. Маркус Рэшфорд («Манчестер Юнайтед») – € 152,3 млн\n6. Муҳаммад Салоҳ («Ливерпуль») – € 144,9 млн\n7. Садио Мане («Ливерпуль») – € 139,2 млн\n8. Антуан Гризманн («Барселона») – € 134,6 млн\n9. Альфонсо Дэвис («Бавария») – € 133,5 млн\n10. Ҳарри Кейн («Тоттенҳэм») - € 118,7 млн\n22. Лионель Месси («Барселона») – € 100,1 млн\n70. Криштиану Роналду («Ювентус») – € 62,8 млн.


Қувалик уч эгизак Соғлиқни сақлаш вазирлиги назоратида\n2 Апр 2019 2175\nФарғона вилояти, Қува тумани, Акбаробод қишлоғида истиқомат қилувчи фуқаро Одина Жумаева уч эгизак фарзандни дунёга келтиргани ҳақида оммавий ахборот воситаларида хабар тарқалганди.\nСоғлиқни сақлаш вазирлиги матбуот хизматининг маълум қилишича, уч эгизак фарзандларнинг тиббий назорати 80-сонли қишлоқ оилавий поликлиникаси мудири Илҳом Умаралиев ҳамда патронаж ҳамшираси Маҳлиё Янгибоева томонидан мунтазам олиб борилмоқда.\nЯқинда Қува туман тиббиёт бирлашмаси бошлиғи А.Сотволдиев, бирлашма бошлиғининг ўринбосари Д.Ибрагимова ҳамда қишлоқ оилавий поликлиникаси мудири И.Умаралиев Одина Жумаева хонадонига ташриф буюриб, чақалоқларнинг умумий ҳолатини яна бир бор тиббий кўрикдан ўтказишди. Бундан ташқари, эгизакларни чуқурлаштирилган тиббий кўрикдан ўтказиш учун вилоят болалар кўп тармоқли тиббиёт марказига олиб бориш учун йўлланма берилди.\nШунга кўра, кеча, 1 апрель куни Одина Жумаева эгизак фарзандлари билан туман тиббиёт бирлашмаси томонидан ажратилган тез тиббий ёрдам машинасида вилоят болалар кўп тармоқли тиббиёт марказига олиб борилган. Марказда бош шифокор Ш.Қўчқоров бошчилигида педиатр, кардиолог, невролог, кардиохирург, ортопед, реаниматолог ҳамда УТТ шифокорлари томонидан эгизаклар чуқурлаштирилган тиббий кўрикдан ўтказилган.\nТекширув натижаларига кўра, эгизакларнинг каттаси Иқболжон ва кенжаси Имронжонларнинг аҳволи қониқарли. Ўртанчаси Исломжонда эса кардиологик хасталик мавжудлиги аниқланиб, керакли тиббий муолажалар ўтказилган. Айни пайтда унинг соғлиғи яхшиланиб бормоқда.\nЭгизаклар ҳозирда умумий амалиёт шифокори, кардиолог ҳамда патронож ҳамшираси томонидан доимий назоратга олинган, дейилади вазирлик хабарида.


hidoyat.uz – “Мовароуннаҳр” нашриётининг сайти - МЕҲР – МОҲИР МУРАББИЙ\nМЕҲР – МОҲИР МУРАББИЙ\nАксарият болада битта бўлса-да, ёмон одат топилади. Ҳаммамизга таниш ҳолат: меҳмонга борганда ёки кўчада бирон танишингиз билан суҳбатлашиб турсангиз, кичинтойингиз тирноғини тишлаган, енгингизни тортаётган... Онаси қанча уришмасин, етти ёшида бармоқ сўрувчилар бор.\nБу ҳолатни тўғрилаш учун нима қилиши керак? Аввало бир нарсани тушуниб олиш муҳим: катта одам ва боланинг одатлари ўртасида фарқ кўп. Ёш бола ҳар бир ишни режа-мақсадсиз бажаради. Кўзингизга унинг қилиғи қанчалик хунук кўринмасин, у атайлаб, ёмон мақсадда бундай қилмаётганини унутманг. Шунинг учун одатларини беихтиёр такрорлайди. Бунинг сабаби бор: болада ёмон одатни келтириб чиқарувчи кучли таъсирланиш ва руҳий зўриқиш ҳолатлари такрорланиб туради. Ҳаттоки руҳий толиқиш бартараф этилса ҳам, орттирилган ёмон одат йиллаб йўқолмаслиги мумкин. Шунинг учун катталар сабр-тоқат, меҳр ва босиқлик билан боланинг бу одатлардан қутилишига ёрдам беришлари керак.\nБошқалар олдида бурун кавлаш, оёқ-қўлни бекорга қимирлатавериш, лаб ва тирноқларни тишлаш, бармоқ, соч, кийим-бош, предметни сўриш, ўтирганда ёки турганда чайқалиш асабдаги салбий ўзгаришлар – невроз белгилари; қўрқув, ташвишланиш, уялиш, қаттиқ чарчаш оқибатида ҳам келиб чиқади. Бу ёмон одатларни дакки, тақиқ билан тўғриламоқчи бўлганлар овора бўладилар.\nЁмон одатларга қандай чек қўйиш мумкин? Бола тушунган ҳолда бажараётган, ўзи назорат қила оладиган ишини таъқиқлаш бошқа гап. Ўрганиб қолган одатдан воз кечиш эса унча-мунча катта одамлар ҳам бажара олмайдиган масъулиятдир. Уддасидан чиқолмайдиган юмушни болага топширманг. Бола ҳар сафар стулда чайқалмоқчи бўлганида бундай қилиш “мумкин эмас”лигини эслайвермайди, иродаси етмайди. Агар одатини ташлашини талаб қилсангиз, қайсарлик билан сизга қарши бўлиши ёки ўзини ёмон кўриб қолиши мумкин. Шу сабаб уни ёмонламанг, яхшиси, бу камчилигини билмаганга олинг.\nМуаммонинг ечими боланинг қўрқув, хавотир ва кучли таъсирланишлардан халос бўлиши билан боғлиқ. Қўрқув исканжасидаги бола ота-она меҳрига зор, унга ғамхўрлик зарур, тиниқиб дам олиши даркор. Меҳр-муҳаббат дилбандингизда чиройли одатларни шакллантиради, сизга ёқадиган, хурсанд қиладиган фазилатлар эгаси бўлиши учун интилиш, иштиёқини кучайтиради.\n902 марта ўқилган.


Kia Optima седани кабриолетга айлантирилади\n19:33 / 02.11.2015\nKia компанияси 3 ноябрда очиладиган SEMA 2015 тюнинг-шоуси учун A1A деб номланган навбатдаги лойиҳасини намойиш қилди. У ўзидан охирги авлоддаги Kia Optima седанининг усти очиқ, яъни кабриолет версиясини акс эттиради.\nЯнги авлоддаги Kia Optima седани Нью-Йоркдаги автосалонда апрелда илк марта намойиш қилинган эди.\nТўрт ўриндиқли тўрт эшикли кабриолетнинг конструкцияси кузов остига беркитилган пўлат қувурлар билан кучайтирилди. Бундан ташқари, машина турли томонга очилувчи олд ва орқа эшиклар билан таъминланди.\nFlorida A1A трассаси шарафига номланган автомобиль 20 дюймли ғилдираклар билан, камайтирилган йўл билан оралиқ, Ksport подвескаси ва интерьернинг янги безаги билан жиҳозланди.\nA1A Optima кабриолети 245 от кучига эга 2 литрли турбирланган двигатель билан жиҳозланди. Двигатель 6 поғонали автоматик узатмалар қутиси билан биргаликда ишлайди.\nАввалроқ Kia компанияси SEMA автосалони учун Forte Koup купесининг йўлтанламас версиясини намойиш қилган эди. Машина Mud Bogger деб номланди.\nЯна бир корейс автомобиль бренди Hyundai компанияси SEMA учун 6 та автомобиль: 2 та 500 от кучига эга двигателли Genesis купесининг модификациясини, Veloster хэтчбеки ҳамда Tucson кроссоверининг уч вариантини тайёрлади.


Ўзбекистон 08:33 / 15.11.2019 17903\nДавлат активларини бошқариш агентлиги директори Сунатилла Бекенов Япония фуқаро авиацияси бюроси директори ўринбосари бошчилигидаги “Сумитомо корпорейшн” компанияси делегациясини қабул қилди.\nУчрашувда мамлакат фуқаро авиациясини ислоҳ қилиш бўйича қабул қилинган сўнгги қарорлар, янгиликлар, хусусан туризм ва сайёҳлик борасидаги ислоҳотлар натижасида соҳада амалга оширилаётган ўзгаришлар ва устувор йўналишлар тўғрисида маълумот берилди.\n“Бу учрашув Ўзбекистон президентининг яқинда кунчиқар мамлакатга режалаштирилаётган олий даражадаги ташрифлари олдидан муҳим аҳамият касб этади”, - деди агентлик директори С.Бекенов.\nУчрашувда дунё тажрибасида ўзини оқлаган усул сифатида аэропортлар фаолиятини самарали бошқаришда давлат-хусусий шерикчилик механизмларидан оқилона фойдаланиш истиқболлари муҳокама қилинди. Жумладан, Тошкент халқаро аэропортини концессия усулида бошқариш лойиҳаси бўйича таклифлар тақдим этилди. Самарқанд, Бухоро, Урганч, Фарғона ва Термиз аэропортларида ушбу механизм асосида бошқаришга қизиқиш борлиги эътироф этилди.\nШунингдек, “Ўзбекистон аэропортлари” акциядорлик жамияти фаолиятига япониялик экспертларни жалб этиш масаласи муҳокама қилинди.\nЯпония делегацияси раҳбари самимий қабул учун миннатдорлик билдириб, авиация соҳасидаги инвестиция лойиҳаларини ҳамкорликда амалга ошириш бўйича ўз таклифлари билан ўртоқлашди.\n22:15 / 18.09.2020 7254


Спортга ставка тикиш ҳақида — Зикр аҳлидан сўранг\nСпортга ставка тикиш ҳақида\nСаволлар › Мавзу: Ҳалол ва Ҳаром › Спортга ставка тикиш ҳақида\nAsadillo сўради 2 ой аввал\nАссалому алайкум! Шундай сайт борки унда спортга ставка яъни пул тикилади. Тикилган пулни ютиш ҳам ютказиш ҳам мумкин, мисол барсeлона, рeал мадрид ўйини бўлаётган бўса шу иккисидан бирини ютишига тикиб ютиш ҳам ютказиш ҳам мумкин. Шу ставка қилиб ютган пуллар ҳалол бўладими?\n"Зикр аҳлидан сўранг" ҳайъати Маъмурият жавоб берди 2 ой аввал\nБу айни қимор бўлиб, бу ҳақида Аллоҳ таоло “Моида” сурасида марҳамат қилади:\nЯъни «Шоядки, ушбу ифлосликдан ва шайтоннинг ишидан четда туриш мўмин бандаларнинг нажот топишларига сабаб бўлса», – демоқда. («Тафсири Ҳилол» китобидан). Валлоҳу аълам!


Finance.uz - Қишлоқ жойларда автобус-боғчалар қатнай бошлайди\nҚишлоқ жойларда автобус-боғчалар қатнай бошлайди\nМактабгача таълим вазирлиги ва “Ўзавтосаноат” АЖ узоқ қишлоқ жойлари, тоғли туманлар ва бориш қийин бўлган аҳоли пунктлари учун мўлжалланган мобил ва модулли мактабгача таълим ташкилотларининг тақдимотини ўтказди.\nМактабгача таълимнинг муқобил шакллари тақдимотида 16 та қайта жиҳозланган автобус, ўйин майдончасига эга тураргоҳнинг 2 та модели ва 2 та модулли МТТ намойиш этилди.\nIsuzu HC 40 автобуслари базасидаги мобил МТТ белгиланган йўналиш бўйича қатнайди. Мобил гуруҳларда бўлиш давомийлиги уч соатдан ошмайди, болаларнинг максимал сони эса, 3-7 ёшдаги 16 нафар бола бўлади.\nМашғулотларни барча тарбияланувчилар учун қизиқарли қилиш учун, МТТ мутахассислари турли ёшдаги гуруҳлар учун махсус дастурлар ишлаб чиқдилар, педагоглар эса, тегишли ўқувни битирдилар.\nТақдимотда мобил ва модулли МТТларни ташкил қилиш – бу минтақаларда мактабгача ташкилотларнинг кескин етишмаслиги тақозо қилган муҳим қадам эканлиги қайд этилди. Татбиқ этишнинг рекорд даражада қисқалигидан ташқари, мактабгача таълимнинг муқобил шакллари камхаржлиги билан ҳам ажралиб туради. Чунончи, битта одатий МТТ қурилиши ўрнига 7 та модулли МТТ ўрнатиш ёки 7 та автобусни ишга тушириш ва бир неча минтақалардаги болаларни мактабгача таълим билан қамраб олиш мумкин.


19:30 / 11.10.2016\nФото: The clown craze started in America\nБуюк Британиянинг Лестешир графлигида ҳомиладор аёл уни масхарабоз кийимидаги ўсмир қўрқитгандан кейин муддатидан олдин туғди, деб хабар бермоқда ITV.\nЎсмир Брунел университети яқинида сайр қилиб юрган ҳомиладор аёлнинг йўлидан масхарабоз кийимида қўлида бензинда ишловчи арра билан сакраб чиққан. Аёл ҳомиладорликнинг 8 ойида бўлган. Ушбу воқеани талабалардан бири видеога олган.\nАёлнинг дугонаси фейсбукда "муддатдан аввал туғруққа қарамасдан, она ва бола ўзларини яхши ҳис қилаётганларини" маълум қилган. Унинг айтишича, кекса ёшдаги одамлар ва ҳомиладорларнинг тинчлигини бузишга йўл қўйиб бўлмайди.\nИжтимоий тармоқларнинг кўпчилик фойдаланувчилари ўсмирни ҳибсга олишга чақиришди.\nПолиция ходимлари воқеа тафсилотларини кампусдаги видеокузатув камералари ёрдамида аниқлаштирмоқдалар. Безори қидирилмоқда.\nМаълум қилинишича, ўсмир АҚШда масхарабоз кийимидагилар томондан санчувчи ва кесувчи қурол қўллаган ҳолда амалга оширилаётган бешафқатча ҳазиллардан "илҳомланиб" шундай қилган.\nОхирги маҳал вақт ғарб ёшлари орасида пиёдаларни "қотил масхарабоз" костюмларида қўрқитиш оммалашмоқда. Улар буни пранк деб атаб, воқеани видеога олиб, сўнгра интернетга жойлаштириб, кимнинг ролиги кўпроқ "лайк" олиши борасида баҳслашмоқдалар.\nБуюк Британия масхарабоз ҳомиладор аёл


Ўзбекистон Республикаси Жисмоний тарбия ва спорт вазирлиги ҳузурида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва филиаллари профессор-ўқитувчиларининг педагогик юкламалари ҳажмини белгилаш қоидаларини тасдиқлаш ҳақида\n864 Министерство физической культуры и спорта Республики Узбекистан 06/10/2018 21/10/2018 0\nЎзбекистон Республикаси Жисмоний тарбия ва спорт вазирлиги ҳузурида\nЖисмоний тарбия ва спорт бўйича мутахассисларни илмий-методик\nтаъминлаш, қайта тайёрлаш ва малакасини ошириш маркази\nва филиаллари профессор-ўқитувчиларининг педагогик\nюкламалари ҳажмини белгилаш қоидаларини\nЎзбекистон Республикаси Вазирлар Маҳкамасининг 2018 йил 14 августдаги 658-сон “Ўзбекистон Республикаси Жисмоний тарбия ва спорт вазирлиги ҳузурида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази фаолиятини янада такомиллаштириш тўғрисида”ги қарорига мувофиқ буюраман:\n1. Ўзбекистон Республикаси Жисмоний тарбия ва спорт вазирлиги ҳузурида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва филиаллари профессор-ўқитувчиларининг педагогик юкламалари ҳажмини белгилаш қоидалари иловага мувофиқ тасдиқлансин.\n2. Мазкур буйруқ 2019 йил 2 январдан кучга киради.\nюкламалари ҳажмини белгилаш\nМазкур Қоидалар Ўзбекистон Республикаси Вазирлар Маҳкамасининг 2018 йил 14 августдаги 658-сон “Ўзбекистон Республикаси Жисмоний тарбия ва спорт вазирлиги ҳузурида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази фаолиятини янада такомиллаштириш тўғрисида”ги қарорига мувофиқ Ўзбекистон Республикаси Жисмоний тарбия ва спорт вазирлиги ҳузуридаги Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва унниг филиаллари (бундан буён матнда таълим муассасаси деб юритилади) профессор-ўқитувчиларининг педагогик юкламалари ҳажмини белгилайди.\n1. Мазкур Қоидалар Ўзбекистон Республикаси ҳудудида фаолият юритаётган бошқа турдаги қайта тайёрлаш ва малака ошириш таълим муассасаларига нисбатан татбиқ этилмайди.\n2. Ўзбекистон Республикаси Жисмоний тарбия ва спорт вазирлиги ҳузуридаги Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва унниг филиаллари профессор-ўқитувчилари (бундан буён матнда профессор-ўқитувчилар деб юритилади) педагогик юкламаси ҳажми ҳар ўқув йили учун тузиладиган ва тасдиқланадиган шахсий иш режасига мувофиқ белгиланади.\n3. Профессор-ўқитувчиларнинг ўқувйили бўйича шахсий иш режасига ўқув юкламаси, ўқув-услубий, илмий-тадқиқот, ташкилий ва маънавий-маърифий ишлар киритилади. Иш турлари профессор-ўқитувчиларнинг ўқув йили бўйича шахсий иш режаларида тўлиқ ва аниқ акс эттирилиши керак.\n4. Жорий ўқув йили якунида фақат мазкур ўқув йили давомида амалга оширилган ишлар ҳисобга олинади.\n5. Иш турлари бўйича ҳисобланган соатлар ҳажми таълим муассасасининг штат бирликлари сонини ҳамда профессор-ўқитувчилар таркибининг ойлик маошларини белгилаш учун асос бўлмайди.\n6. Таълим муассасаси ходимларига олий таълим муассасаларининг тегишли лавозимлари учун белгиланган меҳнатига ҳақ тўлаш миқдорлари ва шартлари татбиқ этилади. Бунда, бир нафар ўқитувчи ҳисобига тўғри келадиган тингловчилар нисбатининг чекланган нормативлари олий таълим муассасалари учун белгиланган бир нафар ўқитувчи ҳисобига талабалар сони нисбатининг чекланган нормативларидан 25 фоиз паст этиб белгиланади.\n7. Профессор-ўқитувчиларнинг ўқув йили бўйича шахсий иш режаси кафедра мудири томонидан тузиладиган ва директорнинг ўқув ишлари бўйича ўринбосари билан келишган ҳолда директор томонидан тасдиқланади.\n8. Мазкур Қоидалар тўлиқ штатда фаолият кўрсатаётган профессор-ўқитувчиларга мўлжалланган. Ўриндошлик асосида фаолият кўрсатаётган профессор-ўқитувчилар ушбу Қоидаларга асосан барча иш турларини ставкаларига мувофиқ ҳолда бажаради.\nўқув ишларини ташкил этиш\n9. Профессор-ўқитувчиларнинг ўқув йили бўйича шахсий иш режасига киритилган, ўқув ишларининг ҳажми мазкур Қоидалар билан тасдиқланган таълим муассасасида фаолият юритувчи профессор-ўқитувчиларнинг педагогик юкламасида белгиланган ўқув ишлари турларидан келиб чиққан ҳолда ҳисобланади.\n10. Профессор-ўқитувчиларнинг ўқув йили бўйича шахсий иш режасининг бажарилиши мунтазам равишда кафедра мудири, ҳар ой якунида директорнинг ўқув ишлари бўйича ўринбосари, бўлим бошлиқлари томонидан назорат қилиб борилади.\n4-боб. Профессор-ўқитувчиларнинг ўқув-услубий,\nилмий-тадқиқот, ташкилий ва маънавий-маърифий\n11. Профессор-ўқитувчиларнинг ўқув-услубий, илмий-тадқиқот, ташкилий ва маънавий-маърифий ишлари бўйича фаолияти соатлар миқдорисиз иш турлари ва мазмуни асосида лавозимларга қўйилган малака талабларига мувофиқ белгиланади.\n12. Профессор-ўқитувчиларнинг ўқув-услубий, илмий-тадқиқот, ташкилий ва маънавий-маърифий ишлар ҳажми эгаллаб турган лавозими билан боғлиқ ҳолда директорнинг ўқув ишлари, илмий-методик ишлари бўйича ўринбосарлари ва кафедра мудирларининг таклифлари асосида таълим муассасаси илмий-методик кенгаши томонидан тасдиқланади.\n13. Кафедра мудири жисмоний тарбия ва спорт бўйича мутахассисларни илмий-методик таъминлашни, ўқитишни илғор педагогик ва ахборот-коммуникация технологиялари, янги авлод ўқув адабиётлари ҳамда электрон манбалар асосида ташкил этиш, профессор-ўқитувчиларнинг илмий-педагогик маҳоратини узлуксиз ошириб бориш, тингловчиларда чуқур назарий билим, амалий ва касбий кўникмаларни шакллантириш, илм-фанга бўлган қизиқишни уйғотиш, уларга миллий ва умуминсоний қадриятларни сингдириш ҳамда ҳар томонлама етук мутахассис тайёрлашни назарда тутган ҳолда уларнинг лавозимларига қўйиладиган малака талабларига мувофиқ ўқув-услубий, илмий-тадқиқот, ташкилий ва маънавий-маърифий ишлар бўйича аниқ топшириқларни белгилайди.\n14. Ушбу Қоидалар талаблари бузилишида айбдор бўлган шахслар амалдаги қонун ҳужжатларига мувофиқ жавобгар бўлади.\n15. Мазкур Қоидалар Ўзбекистон Республикаси Олий ва ўрта махсус таълим вазирлиги, Молия вазирлиги ҳамда Иқтисодиёт вазирлиги билан келишилган.\nтаълим вазирлиги И.Маджидов\nИқтисодиёт вазири Б.Ходжаев\nЖисмоний тарбия ва спорт бўйича мутахассисларни\nилмий-методик таъминлаш, қайта тайёрлаш ва малакасини ошириш маркази\nва филиаллари профессор-ўқитувчиларининг педагогик юкламалари\nҳажмини белгилаш қоидаларига ИЛОВА\nЎзбекистон Республикаси Жисмоний тарбия ва спорт вазирлиги ҳузурида Жисмоний тарбия ва спорт бўйича мутахассисларни илмий-методик таъминлаш, қайта тайёрлаш ва малакасини ошириш маркази ва филиаллари профессор-ўқитувчиларининг педагогик юкламалари ҳажмини белгилаш “Қоидалари”\nI. Ўқув ишлари\nҚайта тайёрлаш ва малака ошириш курси тингловчилари учун назарий (маъруза), амалий, семинар, лаборатория ва кўчма машғулотни ўтказиш\nЎқув режасига мувофиқ\n1 академик соат учун 1 соат.\nЎқув машғулотлари ўқув режага мувофиқ бир академик соатдан (45 минут) ёки танаффуссиз икки академик соатдан (80 минут) ўтказилади.\n-назарий (маъруза), амалий, семинар, лаборатория ва кўчма машғулотлар учун 15-20 нафар (айрим спорт турлари ва рус гурухида камида 5 нафар) тингловчи бўлган академик гуруҳларда;\n-лаборатория ишлари, чет тили ва ахборот-коммуникация технологияларини ўқитиш 10-12 нафардан кам бўлмаган кичик гуруҳларда ўтказилиши мумкин.\nМасофавий таълим асосида қайта тайёрлаш, махсус курс ва малака ошириш курси тингловчилари учун онлайн машғулотларни ўтказиш.\nОнлайн машғулот 1 академик соати учун 1 соат.\nҚайта тайёрлаш ва махсус курсларида битирув малакавий ишларига рахбарлик қилиш ва хулоса ёзиш.\nБитта битирув малакавий ишга раҳбарлик қилиш ва хулоса бериш-3 соат.\nПрофессор-ўқитувчиларнинг битирув малакавий ишларига раҳбарлик қилганлиги, хулоса ёзганлиги таълим муассасаси буйруғи, ёзилган хулоса ва ишнинг ҳимояга тақдим этилганлиги асосида аниқланади.\nҚайта тайёрлаш ва махсус курсларида битирув малакавий ишларига тақриз ёзиш.\nБитта битирув малакавий ишга\nтақриз ёзишга-1 соат.\nПрофессор-ўқитувчиларнинг битирув малакавий ишларига тақриз ёзганлиги ишнинг ҳимояга тақдим этилганлиги асосида аниқланади.\nҚайта тайёрлаш, махсус курс ва малака ошириш курси якуний давлат аттестация (якуний тест, суҳбат, битирув малакавий иш ҳимояси) комиссиясида иштирок этиш.\nБитта тингловчи учун якуний тестга-0,1 соат.\nБитта тингловчи учун якуний суҳбатга-0,3 соат.\nБитта битирув малакавий иш ҳимояси учун – 0,2 соат.\nКомиссия аъзосига бериладиган бир кунлик ўқув ишлари юкламаси ҳажми\nКомиссия таркиби камида 5 нафар бўлиши лозим.\nАъзоларнинг комиссиядаги иштироки ҳимоя натижаси ҳақидаги қайднома ва баённомалар асосида аниқланади.\nЖами соат унда иштирок этган комиссиянинг ҳар бир аъзосига берилади.\nЎқув режасидаги модуллар бўйича жорий назорат ўтказиш ва баҳолаш\nЖорий назорат ёзма шаклда бўлса, битта ёзма ишга 0,2 соат; оғзаки ёки ижодий шаклда бир нафар тингловчи учун 0,2 соат.\nЁзма шаклда ўтказилган жорий назорат ишларида жами соат ёзма ишни текширишда иштирок этган модул ўқитувчиларига тенг тақсимланади.\nОғзаки ёки ижодий шаклда ўтказилган жорий назорат ишларида жами соат модул ўқитувчисининг ҳар бирига берилади.\nЖорий назорат натижалари тегишли қайдномалар ва тингловчининг шахсий аттестация варақасида акс этади.\nДокторант ва мустақил изланувчига илмий раҳбарлик (маслаҳатчилик) қилиш\nБитта докторант учун бир ўқув йилида -100 соат;\nбитта мустақил изланувчи учун бир ўқув йилида -\nИлмий маслаҳатчи сифатида бириктирилганлик таълим муассасаси буйруғи асосида аниқланади.\nҚайта тайёрлаш, махсус курс ва малака ошириш курси тингловчилари учун очиқ машғулот (назарий), маҳорат сабоқлари (амалий машғулот) дарсини ўтказиш.\nБир академик соат очиқ машғулот (назарий) ва маҳорат сабоқлари (амалий машғулот) дарси учун 2 соат, бир ўқув йилида 20 соатдан ошмаган ҳолда.\nЎтказилган очиқ машғулот (назарий), ва маҳорат сабоқлари (амалий машғулот) дарси қайта тайёрлаш ва малака ошириш муассасасининг режаси ва уларнинг ўтказилганлигини тасдиқловчи ҳужжатлар асосида аниқланади.\nМасофавий таълим асосида қайта тайёрлаш, махсус курс ва малака ошириш курси тингловчилари учун онлайн машғулотларни ўтказиш учун материаллар тайёрлаш.\nБир академик соат учун онлайн машғулот материалини тайёрлашга 2 соат.\nОнлайн машғулотларни ўтказиш учун дидактик материаллар тайёрланганлиги бўйича кафедра баённомаси асосида аниқланади.\nПедагогик (малакавий) амалиёт ва стажировкага раҳбарлик, ҳисоботларни қабул қилиш ва баҳолаш.\nҲар бир тингловчи учун – 0,5 соат, бироқ 1 иш куни учун 6 соатдан ошмаслиги лозим.\nБир чақирувда профессор-ўқитувчи 7-12 нафаргача тингловчининг педагогик (малакавий) амалиёти, стажировкасига раҳбарлик қилиши мумкин.\nМазкур иш турининг бажарилганлиги қайта тайёрлаш ва малака ошириш таълим муассасасининг амалиёт ёки стажировка ўташ бўйича буйруғи, тингловчининг амалиёт кундалиги (индивидуал режаси) ва амалиёт учун баҳо қўйилган тегишли қайдномалар асосида аниқланади.\nПедагогик (малакавий) амалиёт курс тингловчилари билан бириктирилган профиль кафедралар, таълим (спорт) муассасалари базасида амалга оширилади.\nҚайта тайёрлаш, махсус курс ва малака ошириш курси ўқув режасидаги модулларнинг ўқув-услубий мажмуасини яратиш ва янгилаш.\nМодул бўйича ўқув-услубий мажмуа яратишга 1.б.т - 3 соат.\nЎқув-услубий мажмуани янгилаш (қайта ишлаш)га 1.б.т - 1,5 соат.\nМарказ илмий-методик Кенгаши қарори билан маъқулланаган ўқув-услубий мажмуаси асосида аниқланади.\nҚайта тайёрлаш, махсус курс ва малака ошириш йўналишлари модуллари доирасида услубий қўлланма, кўрсатма ва тавсияномалар ёзиш ва нашр этиш. (илмий-методик режага мувофиқ)\nУслубий қўлланма, кўрсатма ва тавсияномалар тайёрлашга\n1.б.т - 30 соат.\nМарказ илмий-методик Кенгаши қарори билан нашр этишга тавсия этилган услубий қўлланма, кўрсатма ва тавсияномалар асосида аниқланади.\nУслубий қўлланма, кўрсатма ва тавсияномалар ҳаммуаллифликда нашр этилганда жами соатлар ҳаммуаллифлар улушига асосан тақсимланади.\nҚайта тайёрлаш, махсус курс ва малака ошириш йўналишлари ўқув режасидаги модуллари доирасида дарслик, ўқув қўлланма, монографиялар ёзиш, нашр этиш. (илмий-методик режага мувофиқ)\nЁзиш ва нашр этишга тайёрлаш, режалаштирилган дарслик, ўқув қўлланма, монографиялар номи, мўлжалланаётган ҳажми (сони) ва тайёрлаш муддати\nМарказ илмий-методик кенгаши қарори билан режалаштирилган дарслик, ўқув қўлланма, монографиялар эълон қилинади.\nЖисмоний тарбия ва спорт вазирлиги ҳузуридаги Жисмоний тарбия ва спорт йўналишидаги таълим муассасаларини фаолиятини такомиллаштириш бўйича Мувофиқлаштирувчи кенгаш қарори билан нашр этишга тавсия этилган дарслик ва ўқув қўлланма асосида аниқланади.\nДарслик ва ўқув қўлланма ҳаммуаллифликда ёзилганда, жами соатлар ҳаммуаллифлар улушига асосан тақсимланади.\nҚайта тайёрлаш, махсус курс ва малака ошириш курси тингловчилари билимининг рейтинг назорати учун тест саволлари, ижодий топшириқлар ва кейсларни ишлаб чиқиш\nОралиқ ва якуний назоратлар учун назорат саволлари (тест, масалалар ва бошқалар), ижодий топшириқлар ва кейслар ишлаб чиқиш режалаштирилган модул (лар) номи, саволлар (топшириқлар) сони ва тайёрлаш муддати\nИшлаб чиқилган ҳамда кафедра баённомаси билан амалиётга жорий этилган назорат вариантлари асосида аниқланади.\nҚайта тайёрлаш, махсус курс ва малака ошириш йўналишлари учун таълим соҳалари бўйича малака талаблари, намунавий ўқув режа ва дастурларни ишлаб чиқиш\nИшлаб чиқиш режалаштирилган қайта тайёрлаш ва малака ошириш йўналишлари учун таълим соҳалари бўйича малака талаблари, намунавий ўқув режа ва дастурлари номи ва тайёрлаш муддати\nЖорий ўқув йили учун тасдиқланган малака талаби, ўқув режа ва дастурлар асосида аниқланади\nҚайта тайёрлаш, махсус курс ва малака ошириш йўналишлари ишчи ўқув режалари ва модуллар бўйича ишчи ўқув дастурларини ишлаб чиқиш\nИшлаб чиқиш режалаштирилган ишчи ўқув режалари ва модуллар бўйича ишчи ўқув дастурлари номи ва тайёрлаш муддати\nТурли тилларда ишлаб чиқилган ишчи ўқув дастурига ҳар бир тил бўйича алоҳида ҳисобланади.\nЖорий ўқув йилида тайёрланган ва тасдиқланган ишчи ўқув режа ҳамда дастурлар асосида аниқланади.\nҚайта тайёрлаш, махсус курс ва малака ошириш йўналишлари модуллари бўйича электрон дарсликларни яратишда иштирок этиш\nЯратишда иштирок этиш режалаштирилган электрон дарслик (лар) номи, мўлжалланаётган ҳажми (сони) ва тайёрлаш муддати\nЭлектрон дарсликларнинг мавжудлиги, жорий ўқув йилида яратилганлиги марказ илмий-методик кенгаши баённомалари ҳамда ўқув жараёнида фойдаланилаётганлиги асосида аниқланади.\nЖисмоний тарбия ва спорт бўйича хорижий адабиётлар (ўқув-услубий қўлланма, кўрсатма ва бошқ.)ни таржима қилиш.\nТаржима қилиш режалаштирилган ўқув қўлланма ва бошқа материаллар (услубий қўлланма, кўрсатма ва бошқ.) номи, мўлжалланаётган ҳажми (сони) ва тайёрлаш муддати\nМарказ Илмий-методик кенгашининг қарори ва қайта тайёрлаш ва малака ошириш муассасалари ўқув жараёнига жорий этилганлиги асосида аниқланади.\nIII. Илмий-тадқиқот ишлари\nҚайта тайёрлаш ва малака ошириш йўналишлари модуллари доирасида ҳамда жисмоний тарбия ва спорт бўйича илмий мақола, тезислар нашр этиш.\nНашр этиш, яратиш режалаштирилган илмий мақола, тезислар номи, мўлжалланаётган ҳажми (сони), тайёрлаш муддати ва миқёси (республика ва халқаро)\nЖорий ўқув йилида нашр этилган ишлар асосида аниқланади.\nДаврий тўпламларда нашр этилган илмий мақолалар республика миқёсидаги мақолаларга тенглаштирилади.\nДарслик ва ўқув қўлланмаларга илмий муҳаррирлик қилиш.\nИлмий муҳаррирлик қилиш режалаштирилган ишлар номи ва ҳажми\nЖисмоний тарбия ва спорт вазирлиги ҳузуридаги Жисмоний тарбия ва спорт йўналишидаги таълим муассасаларини фаолиятини такомиллаштириш бўйича Мувофиқлаштирувчи кенгаши қарори билан нашр этишга тавсия этилган Дарслик ва ўқув қўлланмалар асосида аниқланади.\nЎқув-методик материаллар (дарслик, ўқув-услубий қўлланма, кўрсатма ва бошқ)га тақриз бериш.\nТақриз ёзиш режалаштирилган ишлар номи ва ҳажми\nТақдим этилган ҳужжатлар асосида аниқланади.\nФалсафа фанлари доктори (PhD), фан доктори (DS) илмий даражасини олиш учун диссертация тайёрлаш ва ҳимоя қилиш.\nДиссертация мавзуси ўрнатилган тарбида тасдиқланган профессор-ўқитувчининг шахсий иш режасига киритилади\nМустақил тадқиқотчи сифатида расмийлаштирилган диссертация мавзуси Ўзбекистон Республикаси Вазирлар Маҳкамаси ҳузуридаги Олий Аттестация комиссиясининг “ОАК Бюллитени” журналида эълон қилинган бўлиши керак. Якка тартибдаги иш режанинг бажарилиши билан аниқланади.\nҚайта тайёрлаш ва малака ошириш йўналишлари бўйича ихтиро (патент) яратиш, рационализаторлик ишлари учун.\nЯратиш режалаштирилган ихтиро (патент), рационализаторлик ишлари номи, мўлжалланаётган ҳажми (сони) ва тайёрлаш муддати\nТасдиқланганлигини асословчи ҳужжатлар асосида аниқланади.\nIV. Ташкилий услубий ишлар\nЎзаро дарсларга кириш ва ёзма расмийлаштирган ҳолда таҳлил қилиш\nЎзаро дарсларни кузатиш режалаштирилган муддат\nКафедранинг ўзаро дарсларга кириш жадвали, баённомаси ва дарс тахлили асосида аниқланади.\nМарказнинг илмий ва услубий кенгаш котиблигини олиб бориш\nИлмий-методик (услубий) Кенгаш котиби этиб белгиланган муддат\nМарказнинг тегишли буйруғи асосида аниқланади.\nҚайта тайёрлаш, махсус курс ва малака ошириш курси ўқув (назарий (маъруза), амалий, семинар, лаборатория,) машғулотларига тайёргарлик кўриш.\nЎқув (маъруза, семинар, лаборатория, амалий) машғулотлар номи, мўлжалланаётган ҳажми (сони) ва тайёрлаш муддати\nТасдиқланган (назарий (маъруза), амалий, семинар, лаборатория) материаллар асосида аниқланади.\nҚайта тайёрлаш ва малака ошириш тизимида конференциялар, семинарлар (илмий) ташкил қилиш ва ўтказиш.\nТашкил этиш режалаштирилган олий таълим муассасаси, халқ таълими муассасалари, республика ва халқаро миқёсдаги конференциялар, семинарлар номи, ўтказилиш миқёси (республика ва халқаро) ва муддатлари\nКонференция ва семинарларни (илмий семинарларни) ташкил этилганлиги ва ўтказилганлигини тасдиқловчи ҳужжатлар асосида аниқланади.\nV. Маънавий-маърифий ишлар\nҚайта тайёрлаш ва малака ошириш курси гуруҳига раҳбарлик қилиш.\nРахбарлик режалаштирилган гурух номи ва муддати\nМарказнинг буйруғи ва бажарилган ишлар ҳақида ёзма равишда ҳисобот асосида аниқланади.\nДарсдан ташқари вақтда тингловчилар билан тадбир (спорт мусобақалари, байрам тадбирларида иштироки, экскурсиялар ва бошқалар)лар ўтказиш.\nЧиқиш (маъруза)лар қилишни режалаштириш, тадбирлар номи ва муддати\nТегишли ҳужжатлар (режаси, баённома, маълумотнома ва ҳисобот) асосида аниқланади.\nДавлат арбоблари, машҳур (нуфузли мусобақалар ғолиб ва совриндорлари) спортчилар билан семинар, давра суҳбатлари ва учрашувларни ташкил этиш.\nДавра суҳбатлари режаси номи ва муддати\nОммавий ахборот воситалари (матбуот, радио, телевидение)да чиқиш.\nЧиқиш қилишни режалаштириш ва муддати\nМаърузалар ва оммавий ахборот воситаларида чиқишлар қилганлигини тасдиқловчи ҳужжатлар (маълумотлар, видео тасвирлар ва бошқ.) асосида аниқланади.


Экраности камерали дунёдаги илк смартфонни индингаёқ кўрамиз! (+видео) - Terabayt.Uz\nШу ойнинг бошида Xiaomi компанияси Mi 9 (сотиб олиш) смартфонига дисплейи остига яширилган олд камерани «жонли» видеода ишлатиб кўрсатганди. Яна бир смартфонсоз – Oppo ҳам шу куниёқ айнан шундай технологияга эга смартфон прототипининг «жонли» видеосини тарқатди.\nЎҚИНГ: Oppo барчани доғда қолдириб, экраности камерали илк смартфонни намойиш этяпти!\nСермаҳсул смартфонсозлардан саналмиш Oppo ушбу технологиясини Хитойда, жорий йилнинг 26–28 июнь кунлари бўлиб ўтадиган MWC 2019 Shanghai кўргазмасида намойиш этмоқчи.\nҲозирча мазкур қурилма қайси моделдаги смартфон бўлиши ҳамда унинг бошқа техник хусусиятлари номаълум. Аммо таниқли инсайдер Mukul Sharma мазкур смартфонга бағишлаб тайёрланган қисқа роликни Twitter орқали эълон қилди:\nКўрганингиздек, видеороликда смартфонларнинг селфи-камералари эволюциялари қисқача намойиш этилган. Яна ундан англашилишича, Oppo янги маҳсулотида яширин камерани дисплейнинг юқори қисми ўртасига жойлайди. Автопортрет режимида унинг атрофида таймерни акс эттирувчи ҳалқасимон анимация пайдо бўлади.\n#Oppo #янги технологиялар #экраности камера


Буғдойнинг ўсишида иссиқликка талаби | AGRO-OLAM.UZ\nБош саҳифа Деҳқончилик Буғдойнинг ўсишида иссиқликка талаби\nБуғдойнинг ўсишида иссиқликка талаби\nAмал даврида буғдойнинг иссиқликка бўлган талаби ўзгариб туради. Буғдой уруғи 1-2 °C да униб чиқишни бошлайди, ҳаво ҳароратининг кўтари!иши билан уруғнинг униб чиқиши тезлашади. Кузги буғдой 4,4 °C ҳароратда 6 кунда, 10,2 °C да 3 кунда, 15 °C да 2 кунда униб чиқади.\nБаҳорги буғдой навлари 5 °C ҳароратда 20 кунда униб чиқа бошлайди, 8 °C да 13 кунда, 15 °C да 7 кунда униб чиқа бошлайди. Униб чиқиш ва тупланиш даврида 12-14 °C, доннинг тўлишиш даврида 22-25 °C ҳарорат мақбул бўлиб ҳисобланади.\nБизнинг маълумотларимиз бўйича амал даврида кузги буғдой 1800-2100 °C, баҳорги буғдой еса 1100-1300 °C ҳарорат қабул қилади. Қишга тайёрлаш учун имкон қадар кундуз куни қуруқ ҳаво 10-12 °C ҳарорат, кечаси ҳароратнинг 0 °C гача бўлиши\nБаҳорда буғдой яхши ўсиши учун 12-15 °C талаб қилинади.\nНайчалаш даврида 15-16 °C талаб қилинади. Бошоқлаш ва гуллаш даврида 18-20 °C ҳарорат йетарли бўлади. Буғдой 40-42 °C гача чидайди. Бу шароитларда қониқарли равишда чангланади. Пишиш даврида мақбул ҳарорат 22-30 °C ҳисобланади.\nКузги буғдой жуда совуқликка чидамли, қоминг қалинлиги 20 см бўлганда қарийб -20-30 °C совуққа ҳам чидамли. 0 ъзбекистонда доимо қор қалинлиги йетарли емас, шунинг учун буғдой -10 °C совуқликка чидайди. Лекин гуллаш ва доннинг тўлишиши\nдаврида -1-2 °C совуқ бўлса ҳам шикастланади.


Путин хоккей ўйинида ҳаммадан кўп шайба киритиб, сўнг гиламга қоқилиб йиқилди (видео)\nCана : 12-05-2019 / Спорт, Видео / кўрилди: 62\nПрезидент Владимир Путин Россиянинг энг яхши хоккейчиларидан бири ҳисобланади, деб киноя билан ёзади Meduza. Путин битта ўйин давомида ўртача 3,6 шайба киритади — хоккейчи Александр Овечкиннинг кўрсаткичларидан ҳам яхшироқ.\nВладимир Путин 10 май куни Сочида «Легенди хоккея» жамоаси сафида Тунги хоккей лигаси жамоасига қарши ўйнади. Рақиблар ўзини президентга халал беришга уринаётгандек ҳам тутмаган ҳатто. Мана, ўзингиз кўринг:\nэчпочмак и комбикорм@kocizum\nзащитник Ротенберг Б. кажется чуток недорабатывает в обороне\n9:51 PM - May 10, 2019\n«Легенди хоккея» 14:7 ҳисобида ғалаба қозонган. Президент ҳаммадан кўра кўпроқ шайба киритган, лекин айнан қанча киритгани аниқ эмас. Россия ахборот агентликлари 10 та шайба киритилган, деб хабар берган бўлса, Кремль тўққизта, Тунги хоккей лигаси эса 8 та шайба киритилгани ҳақида хабар қолдирган.\nЎйин якунига етганидан сўнг Россия президент трибунадагиларни олқишлаб борт бўйлаб ўтаётганида, қизил гиламни кўрмай қолган ва қоқилиб йиқилган. Хоккейчилар Вячеслав Фетисов ва Валерий Каменский Путинга туришга ёрдам бериб юборган.\n12:42 AM - May 11, 2019 · Prague, Czech Republic\nМанба: Daryo.uz dle 10.2 скачать , Быстрый торрент трекер КиноСвин рунета\nПутин баҳайбат тансоқчисини четга суриб қўйди (видео)\nНаврўз тантаналари «Ҳумо Арена»да ташкил этилиши мумкин\nЎзбекистонда профессонал хоккей клуби ташкил этилади ва у МХЛда қатнашади\nПутин спортнинг сиёсийлаштирилишига қарши чиқди